sagorsarker/bangla-wikipedia huggingface dataset:
কিনরারা একাডেমী ওভাল

কিনারা একাডেমী ওভাল বন্দর কিনারা, পুচং, সেলাঙ্গর, মালয়েশিয়ায় অবস্থিত একটি ক্রিকেট স্টেডিয়াম। এটি নির্মিত হয় ২০০৩ সালে।প্রথম নথিভুক্ত খেলা ছিলো এশিয়ান ক্রিকেট কাউন্সিল অ-১৭ কাপের কুয়েত অ-১৭ দল বনাম ভুটান অ-১৭ দলের খেলাটি।
জন জর্জ ডিফেনবাকার

জন জর্জ ডিফেনবাকার (সেপ্টেম্বর ১৮, ১৮৯৫ – অগাস্ট ১৬, ১৯৭৯) ২১ শে জুন, ১৯৫৭ থেকে ২২ এপ্রিল, ১৯৬৩ সাল পর্যন্ত কানাডা এর ১৩ ম প্রধানমন্ত্রী কানাডার প্রধানমন্ত্রীদের তালিকা। তিনি একমাত্র প্রগতিশীল কংগ্রেস পার্টি কানাডা প্রগতিশীল রক্ষণশীল পিসি বা ১৯৩২ সালের আগে এবং ১৯৭৯ সালের আগে পার্টি নেতা নির্বাচনে জয়লাভ করার জন্য তিন বার করে বিজয়ী হয়েছিলেন, যদিও হাউস অব কমন্স অফ কানাডা এর সংখ্যাগরিষ্ঠ আসনগুলির মধ্যে মাত্র একবার।
ডাইফেনবকার ১৮৯৫ সালে ছোট্ট শহর নিউস্ট্যাড, অ্যান্টরিয়ায় দক্ষিণপশ্চিমে ন্ডিওরিয়ায় সালে জন্মগ্রহণ করেন। ১৯০৩ সালে, তার পরিবার উত্তরপশ্চিম অঞ্চল উত্তর-পশ্চিম অঞ্চলসমূহ এর অংশে পশ্চিমে চলে যান। শীঘ্রই সাসকাচোয়ান প্রদেশ প্রদেশে পরিণত হন। তিনি প্রদেশে বড় হয়েছিলেন এবং অল্প বয়স থেকেই রাজনীতিতে আগ্রহী ছিলেন। প্রথম বিশ্বযুদ্ধ সংক্ষিপ্ত পরিসেবার পরে, ডিফেনবার্কার একটি সুপরিচিত অপরাধমূলক প্রতিরক্ষা আইনজীবী হয়ে ওঠে। তিনি ১৯২০ ও ১৯৩০ সালের মধ্যবর্তী নির্বাচনে সামান্য সাফল্যের সাথে নির্বাচনে অংশ নেননি শেষ পর্যন্ত ১৯৪০।
মুজিব উর রহমান

মুজিব উর রহমান (; জন্ম ২৮ মার্চ ২০০১) একজন আফগানিস্তান জাতীয় ক্রিকেট দলে খেলুড়ে একজন আফগান ক্রিকেটার।তিনি মুজিব জাদরান নামেও পরিচিত। তিনি একবিংশ শতাব্দীতে জন্ম নেওয়া প্রথম আন্তর্জাতিক খেলোয়াড়। ১৬ বছর ৩২৫ দিন বয়সে তিনি একদিনের আন্তর্জাতিকে পাচঁ উইকেট প্রাপ্ত প্রথম খেলোয়াড় হন।
তিনি আফগানিস্তানের প্রথম টেস্ট ম্যাচ খেলা ১১ জনের মধ্যে অন্যতম।
১০ আগস্ট ২০১৭ সালে স্পিন গর অঞ্চলের হয়ে "২০১৭ খান আমানতুল্লাহ আঞ্চলিক একদিনের প্রতিযোগিতায়" খেলার সময় নিজের লিস্ট এ অভিষেক করেন। ১১ সেপ্টেম্বর ২০১৭ তারিখে তিনি বুস্ট ডিফেন্ডারস এর হয়ে ২০১৭ শাপাগিজা ক্রিকেট লিগে খেলার সময় টুয়েন্টি২০ অভিষেক করেন।
নভেম্বর ২০১৭ তে, ২০১৭ বাংলাদেশ প্রিমিয়ার লিগে খেলার জন্য কুমিল্লা ভিক্টোরিয়ানস দলে ডাক পায়।
জানুয়ারি ২০১৮ তে তিনি কিংস ইলাভেন পাঞ্জাবের হয়ে খেলার ডাক পান। ৮ এপ্রিল ২০১৮ তারিখে,১৭ বছর ১১ দিন বয়সে আইপিএলে খেলা সর্বকনিষ্ঠ খেলোয়াড় হন।
মে ২০১৮ তে, ইংল্যান্ডের "২০১৮ টি-২০ ব্লাস্টে" খেলার জন্য হাম্পশায়ার কাউন্টি ক্রিকেট ক্লাবে ডাক পান।
২০১৭ এসিসি অ-১৭ এশিয়া কাপে তিনি সর্বোচ্চ উইকেট সংগ্রহকারী হন।এই আসরেই আফগানিস্তান নিজেদের প্রথম শিরোপা লাভ করে। ৫ ডিসেম্বর ২০১৭ তে তিনি আফগানিস্তানের হয়ে আয়ারল্যান্ড এর বিপক্ষে নিজের প্রথম একদিনের আন্তর্জাতিক ম্যাচ খেলেন। তিনি অভিষেক ম্যাচে ৪ উইকেট লাভ করেন ও "ম্যান অফ দা ম্যাচ" হন। তিনি আফগানিস্তানের ২০১৮ আইসিসি অনূর্ধ্ব-১৯ ক্রিকেট বিশ্বকাপের সদস্য ছিলেন। ৫ ফেব্রুয়ারি ২০১৮ তারিখে তিনি জিম্বাবুয়ের বিপক্ষে টুয়েন্টি২০ আন্তর্জাতিক খেলায় অভিষেক করেন। ১৬ ফেব্রুয়ারি ২০১৮ তারিখে জিম্বাবুয়ের বিপক্ষে একদিনের আন্তর্জাতিকে নিজের প্রথম পাঁচ উইকেট লাভ করেন। এর দ্বারা তিনি সর্বকনিষ্ঠ ৫ উইকেটধারী বোলার হন।
তিনি আফগানিস্তানের ২০১৮ আইসিসি বিশ্বকাপ বাছাইপর্বের একজন সদস্য ছিলেন। তিনি এই আসরে স্কটল্যান্ডের সাফিয়ান শরীফ ও স্বদেশী রশীদ খানের সাথে যৌথভাবে সর্বোচ্চ ১৭ উইকেট লাভ করেন।
১৪ জানুয়ারি ২০১৮ তারিখে ভারতের সাথে নিজের অভিষেক করেন। তিনি একবিংশে শতাব্দীতে জন্ম নেওয়া প্রথম টেস্ট খেলোয়াড়।
জয়নগর লোকসভা কেন্দ্র

জয়নগর লোকসভা কেন্দ্র হল ভারতের ৫৪৩টি সংসদীয় কেন্দ্রের অন্যতম। এই লোকসভা কেন্দ্রটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর শহরে অবস্থিত। ১৯ নং জয়নগর লোকসভা কেন্দ্রের অন্তর্গত সাতটি বিধানসভা কেন্দ্রই দক্ষিণ চব্বিশ পরগনা জেলায় অবস্থিত। এই লোকসভা কেন্দ্রটি তফসিলি জাতিদের জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২০০৯ সাল থেকে জয়নগর লোকসভা কেন্দ্রটি নিম্নলিখিত বিধানসভা কেন্দ্রগুলিকে নিয়ে গঠিত:
২০০৪ সালে জয়নগর লোকসভা কেন্দ্রটি নিম্নলিখিত বিধানসভা কেন্দ্রগুলিকে নিয়ে গঠিত ছিল:
জয়নগর বিধানসভা কেন্দ্র

জয়নগর বিধানসভা কেন্দ্র হল পশ্চিমবঙ্গের ২৯৪টি বিধানসভা কেন্দ্রের অন্যতম। এই বিধানসভা কেন্দ্রটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর শহরে অবস্থিত। জয়নগর বিধানসভা কেন্দ্রটি জয়নগর লোকসভা কেন্দ্রের অন্তর্গত। এই বিধানসভা কেন্দ্রটি তফসিলি জাতিদের জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, জয়নগর বিধানসভা কেন্দ্রটি নিম্নলিখিত এলাকাগুলিকে নিয়ে গঠিত:
জয়নগর বিধানসভা কেন্দ্রটি ১৯ নং জয়নগর লোকসভা কেন্দ্রের অন্তর্গত।
১৯৭৭ থেকে ২০০৬ সাল পর্যন্ত এসইউসিআই(সি) এর দেবপ্রসাদ সরকার জয়নগর বিধানসভা কেন্দ্রের প্রতিনিধিত্ব করেছিলেন। তিনি তার নিকটতম প্রতিদ্বন্দ্বী হিসাবে ২০০৬ সালে সিপিআই(এম) এর আশীষ ঘোষ, ২০০১ সালে সিপিআই(এম) এর আব্দুল হোসেন লস্কর, ১৯৯৬ সালে সিপিআই(এম) এর রবীন্দ্রনাথ বসু, ১৯৯১ সালে কংগ্রেসের প্রশান্ত সরখেল, ১৯৮৭ ও ১৯৮২ সালে ইন্ডিয়ান ন্যাশনাল কংগ্রেস (সোশ্যালিস্ট) এর কুমুদ ভট্টাচার্য, এবং ১৯৭৭ সালে জনতা পার্টির জ্ঞানতোষ চক্রবর্তী কে পরাজিত করেছিলেন।
১৯৭২ সালে কংগ্রেসের প্রসূন ঘোষ জয়লাভ করেছিলেন। ১৯৭১, ১৯৬৯ ও ১৯৬৭ সালে জয়লাভ করেছিলেন এসইউসিআই(সি) এর সুবোধ ব্যানার্জী। ১৯৬২ সালে জয়নগর বিধানসভা কেন্দ্রটি দুটি ভাগে বিভক্ত ছিল। এর মধ্যে জয়নগর উত্তর বিধানসভা কেন্দ্রে জয়লাভ করেছিলেন কংগ্রেসের জ্ঞানতোষ চক্রবর্তী এবং জয়নগর দক্ষিণ বিধানসভা কেন্দ্রে জয়লাভ করেছিলেন কংগ্রেসের অনাদি মোহন তাঁতি। ১৯৫৭ ও ১৯৫২ সালে জয়নগর বিধানসভা কেন্দ্রটির যৌথ আসন ছিল। যার মধ্যে একটি আসন ছিল তফসিলি জাতিদের জন্য সংরক্ষিত। ১৯৫৭ সালে এসইউসিআই(সি) এর সুবোধ ব্যানার্জী ও রেনুপদ হালদার জয়লাভ করেছিলেন। ১৯৫১ সালে জয়লাভ করেছিলেন এসইউসিআই(সি) এর সুবোধ ব্যানার্জী ও দিনতারণ মনী।
রয়া সাদাত

রোয়া সাদাত (জন্ম ১৯৮১) একজন আফগান চলচ্চিত্র প্রযোজক এবং পরিচালক। তিনি তালিবান যুগে আফগান চলচ্চিত্রের ইতিহাসে প্রথম নারী পরিচালক ছিলেন এবং নারী নির্যাতন ও নিষিদ্ধকরণ বিষয় নিয়ে চলচ্চিত্র ও তথ্যচিত্র তৈরির উদ্যোগ নিয়েছিলেন। দেশে তালেবান শাসনের পতনের পর, তিনি তার আত্মপ্রকাশের চলচ্চিত্র "থ্রি ডটস" বানিয়েছেন। এই চলচ্চিত্রে তিনি নয়টির মধ্যে ছয়টি পুরস্কার পান যাতে সেরা পরিচালক এবং সেরা চলচ্চিত্র অন্তর্ভুক্ত ছিল। ২০০৩ সালে, তিনি এবং তার বোন আলকা সাদাত রোয়া ফিল্ম হাউস প্রতিষ্ঠা করেন এবং এর মাধ্যমে ৩০ টিরও বেশি তথ্যচিত্র এবং চলচ্চিত্র তৈরি করেন। তিনি এখন টেলিভিশন ধারাবাহিক "বাহাস্ট খামোশ" শিরোনামের কাজের সাথে জড়িত।
জুলিসা ভিলানুয়েভা

সেম্মু জুলিসা (জুলিসা) ভিলানুয়েভা হল হন্ডুরাস পাবলিক প্রসিকিউটরের অফিস ফরেন্সিক মেডিসিন ডিপার্টমেন্টের পরিচালক।
জুলিসা ভিলানুয়েভা ১৯৭২ সালে মে মাসের ১২ তারিখে তিগুসিগালপায় জন্মগ্রহণ করেন। তার বাবা টিটেনাস রোগে আক্রান্ত হওয়ার পর তিনি চিকিৎসাবিদ্যায় অধ্যয়ন করেন,এবং বর্তমানে তিনি একজন ডাক্তার যিনি রোগনিরূপণবিদ্যা বিষয়ে বিশেষজ্ঞ। তিনি হন্ডুরাসের মধ্যে যখন দক্ষ ফরেনসিক বিজ্ঞানীদের ঘাটতি সম্পর্কে শোনেন তখন তিনি রোগনিরূপণবিদ্যায় বিশেষজ্ঞতা অর্জন করার জন্য বেছে নেয়।
সমসত্বতা ও অসমসত্বতা

সমসত্ব হচ্ছে ধারণা যা প্রায়ই বিজ্ঞান ও পরিসংখ্যানে ব্যবহৃত হয় কোনো বস্তু বা জীবের সামঞ্জস্যতা বুঝাতে। কোনো বস্তু বা দৃশ্য তার উপাদান বা চরিত্রে (যেমন রঙ, আকৃতি, আকার, ওজন, উচ্চতা, বিতরন, গড়ন, ভাষা, আয়, রোগ, তাপমাত্রা, তেজস্ক্রিয়তা, স্থাপত্যনকশা ইত্যাদি) সমসত্ব যদি তা সামঞ্জস্যপূর্ণ হয়। যেটা অসমসত্ব, সেটা নির্দিষ্টটভাবে অসমাঞ্জস্যপূর্ণ কোনো না কোনো গুনে।
ইংরেজিতে homogeneous ও heterogeneous এসেছে মধ্যযুগীয় ল্যাটিন "homogeneus" ও "heterogeneus", যা এসেছে প্রাচীন গৃক ὁμογενής ("homogenēs") ও ἑτερογενής ("heterogenēs"),  ὁμός ("homos", “same”) এবং ἕτερος ("heteros", “other, another, different”) যথাক্রমে, তারপরে γένος ("genos", “kind”); -ous একটি বিশেষনীয় অনুসর্গ।
ধারনাগুলো সকল পর্যায়ের জটিলতাতে একই, পরমাণু থেকে পশু ও মানুষের জনসংখ্যা এবং নক্ষত্রপুঞ্জ। ফলে, কোনো বস্তু হয়তো বড় মাপে সমসত্ব, তার ছোট মাপে অসমসত্বতার সাথে তুলনা করলে। এটাকে বলা হয় একটি কার্যকরী মধ্যম হিসাবকরন।
বিভিন্ন শিক্ষনখাত অসমসত্বতা বা অসমসত্ব হওয়াকে বিভিন্নভাবে বুঝে। উদাহরণস্বরুপ:
রসায়নে একটি অসমসত্ব মিশ্রণে থাকে হয় অথবা উভযই ক) একাধিক অবস্থার পদার্থ খ)পানিযোজী ও পানিরোধি উপাদান একই মিশ্রণে; পরবর্তীটার উদাহরণ হচ্ছে পানি, অক্টেন ও সিলিকোন গ্রিজের মিশ্রণ। অসমসত্ব কঠিন, তরল এবং গ্যাসগুলোকে সমসত্ব হয়তো বানানো হবে গলিয়ে, নাড়িয়ে অথবা সময় অতিক্রান্ত হতে দিয়ে বিক্ষিপ্তকরনের মাধ্যমে অনুগুলোকে সমানভাবে ছড়াতে দিয়ে। উদাহরণ: পানিতে রঙ মিশালে প্রথমে অসমসত্ব মিশ্রণ তৈরি হবে কিন্তু সময় পার হলে তা সমসত্ব হবে। এন্ট্রপির ফলে অসমসত্ব বস্তুরা সমসত্ব বস্তুতে পরিনত হয়।
একটি অসমসত্ব মিশ্রণ হচ্ছে দুই বা ততোধিক যৌগের মিশ্রণ। উদাহরণ হচ্ছে: বালু ও পানির মিশ্রণ বা বালু ও লোহার ভরাটকারীর মিশ্রণ, একটি বহুমিশ্র পাথর, পানি ও তেল, একটা সালাদ, পথনির্দেশক মিশ্রণ, এবং কংক্রিট। একটি মিশ্রণকে সমসত্ব ধরে নেওয়া হয় যখন সবকিছু স্থির ও সমান, এবং তরল, গ্যাস, বস্তুটি একই রঙ বা একই রুপের। একাধিক মডেল প্রস্তাবনা করা হয়েছে বিভিন্ন দশাতে মিশ্রণ উপাদানের মডেল তৈরিতে। যেসব ঘটনাকে হিসাবে নেওয়া হয় তা হচ্ছে ভরের হার ও বিক্রিয়া।
শওকত আলী খান

শওকত আলী খান একজন বাংলাদেশী রাজনীতিবিদ। ১৯৭০ সালে তিনি মির্জাপুর থেকে সংসদ সদস্য (এমপি) এবং ১৯৭৩ থেকে ১৯৭৫ পর্যন্ত টাঙ্গাইল-৭ আসন থেকে জাতীয় সংসদ সদস্য নির্বাচিত হয়েছিলেন। ২০১৯ সালে বাংলাদেশ সরকার কর্তৃক তিনি মরণোত্তর স্বাধীনতা দিবস পুরস্কারে ভূষিত হয়েছিলেন। 
তিনি মুক্তিযুদ্ধের একজন সংগঠক হিসেবে ভূমিকা রাখেন এবং বঙ্গবন্ধুর বাসভবনে আলোচনার পর তাকে বঙ্গবন্ধু নিজ এলকায় যাওয়ার নির্দেশ দেন (২৩ মার্চ ১৯৭১), এরপর তিনি নিজ গ্রাম লাউহাটীতে চলে আসেন (২৪ মার্চ ১৯৭১)। তিনি যুদ্ধের জন্য সামরিক প্রশিক্ষণ নিয়ে (মাইনারচর, ভারত) গেরিলা বাহিনীর একটি কোম্পানিসহ দেশের ভেতরে আসে (আগস্ট ১৯৭১)। তিনি রাজনৈতিক ও সামাজিক আন্দোলনে গুরুত্বপূর্ণ ভূমিকা রাখেন। স্বাধীনতার পর তিনি সংবিধান রচনায় গুরুত্বপূর্ণ ভূমিকা রাখেন এবং বাংলাদেশ বার কাউন্সিলের সহ-সভাপতি ছিলেন।
দেলদুয়ার উপজেলার লাউহাটী গ্রামে ১৯২৬ সালে তিনি জন্মগ্রহণ করেন।
তিনি লন্ডন থেকে ব্যারিস্টারী পাস করেন।
তিনি হাইকোর্টে আইন ব্যবসা শুরু করেন এবং সংসদ সদস্য নির্বাচিত হন (১৯৭০)।
খড়গ্রাম বিধানসভা কেন্দ্র

খড়গ্রাম (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৬ নং খড়গ্রাম (এসসি) বিধানসভা কেন্দ্রটি খড়গ্রাম সমষ্টি উন্নয়ন ব্লক এবং কল্যাণপুর-১, কল্যাণপুর-২ গ্রাম পঞ্চায়েত গুলি বারোয়ান সমষ্টি উন্নয়ন ব্লক এর অন্তর্গত।
খড়গ্রাম বিধানসভা কেন্দ্রটি ৯ নং জঙ্গিপুর লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের আশিস মার্জিত তার নিকটতম প্রতিদ্বন্দ্বী সিপিআই (এম) -এর গৌতম মণ্ডলকে পরাজিত করেন।
২০০৬ সালের বিধানসভা নির্বাচনে, সিপিআই (এম) -এর মানবেন্দ্রনাথ সাহা ৬৬ নং খড়গ্রাম কেন্দ্র থেকে জয়লাভ করেন তার নিকটবর্তী প্রতিদ্বন্দ্বী কংগ্রেসের আশিস মার্জিতকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ এবং ১৯৯৬ সালে সিপিআই (এম) -এর বিশ্বনাথ মণ্ডল কংগ্রেসে মাধবচন্দ্র মার্জিতকে পরাজিত করেন। ১৯৯১ সালে কংগ্রেসের হরেন্দ্রনাথ হালদারকে এবং ১৯৮৭ সালে কংগ্রেসের অশোক সাহাকে পরাজিত করেন। সিপিআই (এম) -এর দীনবন্ধু মাজী ১৯৮২ সালে কংগ্রেসের নাকারি চন্দ্র মাঝিকে পরাজিত করেন এবং ১৯৭৭ সালে কংগ্রেসের হরেন্দ্রনাথ হালদারকে পরাজিত করেন।
কংগ্রেসের হরেন্দ্রনাথ হালদার ১৯৭২ সালে জয়ী হন। কংগ্রেসের নরেন্দ্র হালদার ১৯৭১ সালে জয়ী হন। আরএসপি'র কুমারিশ চন্দ্র মোলিক ১৯৬৯ সালে জয়ী হন। কংগ্রেসের এস.কে. মন্ডল ১৯৬৭ সালে জয়ী হন। আরএসপি'র অভয়াপদ সাহা ১৯৬২ সালে জয়ী হন। খড়গ্রাম কেন্দ্রে আসনটি ১৯৫৭ সালে ছিল না। স্বাধীন ভারতের প্রথম নির্বাচনটি ১৯৫১ সালে বারোয়ান খড়গ্রাম একটি যৌথ আসন ছিল, কংগ্রেসের সত্যেন্দ্র চন্দ্র ঘোষ মৌলিক এবং সুধীর মণ্ডল উভয়ই যৌথআসন থেকে জয়ী হন।
ফাতিমা শেখ

ফতিমা শেখ ছিলেন একজন ভারতীয় শিক্ষাবিদ ও সমাজসংস্কারক। প্রথম ভারতীয় মুসলমান মহিলা শিক্ষক হিসাবে পরিচিতি তার। ১৮৪৮ খ্রিস্টাব্দে তিনি এবং জ্যোতিরাও ফুলে ও সাবিত্রীবাই ফুলের সঙ্গে একযোগে দেশের অন্যতম প্রথম মেয়েদের স্কুল প্রতিষ্ঠা করেছিলেন। দলিত ও পিছিয়ে পড়া মুসলিম মেয়েদের মধ্যে শিক্ষা প্রসারে আত্মনিবেদন করেছিলেন ফতিমা। তিনি ছিলেন সত্যসাধক গোষ্ঠীর অন্যতম সত্যসন্ধানী।  তিনি ফুলে দম্পতির বিদ্যালয়ে দলিতদের শিক্ষাপ্রদান করার মাধ্যমে তৎকালীন সমাজের পিছিয়ে পড়া জনগোষ্ঠীর মধ্যে শিক্ষাবিস্তারে ভূমিকা রেখেছেন। 
ফাতিমা শেখ ও তার সহকর্মী সাবিত্রীবাই ফুলে সমাজের পিছিয়ে পড়া সম্প্রদায়ের নারীদের মধ্যে শিক্ষার আলো ছড়ানোর কাজে নিয়োজিত ছিলেন। এই কাজে তারা সেই সময়ের সামাজিক প্রেক্ষাপটে বাধাগ্রস্থ হন। পরিবার থেকে সাবিত্রীবাই ও জ্যোতিবা ফুলের উপরে চাপ প্রয়োগ করা হলে তারা সমাজ সংস্কারে নিজ পরিবার ত্যাগ করেন। ১৮৮৪ সালে ফাতিমা শেখ ও তার ভাই উসমান শেখ নিজ বাড়ির দরজা ফুলে বোনদ্বয়ের জন্য খুলে দেন। তাদের বাড়ির আঙ্গিনায়ই বিদ্যালয় ও পাঠদান শুরু করা হয়।
২০১৪ সালে ভারতের মহারাষ্ট্রের বলভারতের বিদ্যালয় সমূহের উর্দূ পাঠ্য বইয়ে ফতিমা শেখের সংক্ষিপ্ত জীবনী সংযোজন করা হয়েছিল। যা সেসময়ে আলোচনার ঝড় তোলে।
২০২২ খ্রিস্টাব্দের ৯ই জানুয়ারি বিরল প্রতিভাবান এই ভারতীয় মুসলমান মহিলার ১৯১তম জন্মদিনে সার্চ ইঞ্জিন গুগল তাকে একটি  ডুডল  দিয়ে শ্রদ্ধা জানায়।
আলীয়া খালাফ সালেহ

আলীয়া খালাফ সালেহ (উম্ম কুসাই জন্ম ১৯৫৬ সালে সালাহ আল-দিনা, ইরাক) একজন পরহিতব্রতী। ২০১৮ সালে তিনি ইন্টারন্যাশনাল উইমেন অব কারেজ অ্যাওয়ার্ড পুরস্কার লাভ করেন।
২০১৪ সালে ক্যাম্প স্পেইচার হত্যাকাণ্ডের পর, তিনি ইরাকি ক্যাডেটদের উদ্ধার করেন, এবং তাদেরকে নিরাপদে চোরাচালান করেন। ২০১৫ সালে তাকে ইরাক মেডেল অব স্টেট পুরস্কার প্রদান করা হয়।
মারিয়া এলেনা বারিনি

বোন মারিয়া এলেনা বারিনি (জন্ম ৯ ডিসেম্বর, ১৯৯৪ সালে সান্ড্রিও, ইতালি) একজন রোমের খৃষ্টধর্মমতাবলম্বী মঠবাসিনী এবং বিশেষকার্যের কর্মী। ২০১৮ সালে তিনি ইন্টারন্যাশনাল উইমেন অব কারেজ অ্যাওয়ার্ড পুরস্কার অর্জন করেন।
তিনি সিস্টার্স অব জিন্নি-এন্টাইড তোরেথে ব্রতীর অবস্থানে প্রবেশ করেন।
১৯৬৩ থেকে ১৯৬৯ সাল পর্যন্ত তিনি একজন শিক্ষক হিসেবে প্রশিক্ষণ নেন। ১৯৭২ সালে তিনি গ্রামীণ স্কুলে কাজ করার জন্য চাদ যান। ২০০৭ সালে, তার ধর্মসভা তাকে আফ্রিকান প্রজাতন্ত্রে পাঠিয়ে ছিলেন। ২০১৭ সালে, তিনি তার খৃষ্টধর্মমতাবলম্বী বিশেষকার্যে আশ্রয় প্রদান করেন, যখন বিদ্রোহীরা বকারঙ্গা আক্রমণ করে।
কলাবিদ্যা

সংস্কৃত ভাষায় কলা শব্দটি শিল্প প্রদর্শন করা বোঝায়। ললিতা সহস্রনামে, দেবীকে চৌষট্টিটি শিল্পের মূর্ত রূপ বলা হয়েছে।
জগন্নাথ ৬৪ প্রকারের কলা সম্পর্কে অভিজ্ঞ। এগুলো হল:
বক্তাবলী ইউনিয়ন

বক্তাবলী ইউনিয়ন নারায়ণগঞ্জ জেলার নারায়ণগঞ্জ সদর উপজেলার একটি ইউনিয়ন। আয়তন ১০ বর্গমাইল।
এটি নারায়ণগঞ্জ জেলার পশ্চিম পাশে অবস্থিত। যার উত্তরে কেরানীগঞ্জর জাজিরা, দক্ষিণে বেতকা ও আলিরটেক ইউনিয়ন ও পশ্চিমে বালুচর ইউনিয়ন অবস্থিত। বক্তাবলীর বুক চিরে বয়ে গেছে ধলেশ্বরী নদী যেটা বুড়িগঙ্গা নামেও অনেকে জানে।
নারায়ণগঞ্জ সদর উপজেলার ভূ-প্রকৃতি ও ভৌগোলিক অবস্থান গত দিক থেকে বক্তাবলী ইউনিয়নের ভাষা ও সংস্কৃতি গঠনে ভূমিকা রেখেছে। নারায়ণগঞ্জ সদর  উপজেলায় অবস্থিত  এই ইউনিয়নকে ঘিরে রয়েছে মুন্সীগঞ্জ জেলার বেতকা ইউনিয়ন,  বালুরচর ইউনিয়ন,এনায়েতনগর ইউনিয়ন। অত্র এলাকার বিভিন্ন জেলার বিভিন্ন সংস্কৃতির লোকজনের বসবাস বিধায় এখানাকার ভাষা ও ঐতিহ্যে বিভিন্ন বৈচিত্র খুজে পাওয়া যায়। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। মহান মুক্তিযুদ্ধের এক ঐতিহাসিক সাক্ষী বক্তাবলী ইউনিয়ন। এখানে ১৩৯ জন নিরীহ মানুষ তাদের তাজা রক্ত দিয়েছেন স্বাধীন বাংলাদেশের জন্য।
মহাখালী উড়ালসেতু

মহাখালী উড়ালসেতু রাজধানী বাংলাদেশের ঢাকার মহাখালীতে অবস্থিত একটি উড়ালসেতু। বাংলাদেশের প্রথম উড়ালসেতু। সর্বপ্রথম খিলগাঁও উড়ালসেতুর নির্মাণ কাজ শুরু করা হলেও মহাখালী উড়ালসেতুর নির্মাণ কাজ আগে শেষ হয় এবং খিলগাঁও উড়ালসেতুর আগেই উদ্বোধন হয়। যে কারণে মহাখালী উড়ালসেতুকেই দেশের প্রথম উড়ালসেতু হিসেবে স্বীকৃতি দেয়া যায়। মহাখালী উড়াল-পথের নির্মাণ কাজ শুরু হয় ২০০১ সালের ডিসেম্বরে এবং যানবাহন চলাচলের জন্য খুলে দেয়া হয় ২০০৪ সালের নভেম্বরে। ১৯টি শক্তিশালী স্তম্ভের সাহায্য নির্মিত এ উড়ালসেতুর দৈর্ঘ্য ১.১২ কিলোমিটার। যানবাহন চলাচলের জন্য উভয় পাশে ৭.৫ মিটার চওড়া রাস্তা এবং ০.৬ মিটার ফুটপাত রয়েছে। প্রায় ১১৪ কোটি টাকা ব্যয়ে উড়ালসেতুটির নির্মাণ কাজ শেষ করতে সময় লেগেছে প্রায় তিন বছর।
মুন্নী বেগম

মুন্নী বেগম বাংলার নবাব মীর জাফরের দ্বিতীয় স্ত্রী ছিলেন।
মুন্নী বেগম বালুকুন্দা,সিকান্দা,উত্তর প্রদেশে জন্মগ্রহণ করেন।তার মা তাকে ছোট বয়সেই বিশু নামক এক নর্তকীর কাছে বিক্রি করে দেন। বিশু তাকে নাচ শিখিয়ে তাকে নিজের নর্তকী দলের সদস্য করে নেয়।নর্তকীর দলটি ভারতের বিভিন্ন রাজপ্রাসাদে নৃত্য দেখাতো।তিনি তার সৌন্দর্যের জন্য খুব সহজেই সকলের নজর কাড়তে সক্ষম ছিলেন।
বাংলার নবাব পরিবারের সদস্য ঘসেটি বেগম নওয়াজিস মোহাম্মদ খানের পালকপুত্র একরামুদ্দৌলার বিবাহ অনুষ্ঠানে মুন্নী বেগমদের নর্তকী দল আসে।বিয়ের আরো সুযোগের আশায় দলটি মুর্শিদাবাদেই থেকে যায়।মুন্নী বেগম সবচেয়ে সুন্দরী হওয়ার কারণে আলীবর্দি খানের প্রধান সেনাপতি মীর জাফরের নজর কাড়ে।মীর জাফর তাকে তার হারেমে নিয়ে যায়।চতুর মুন্নী বেগম খুব তাড়াতাড়ি হারেমের প্রধান হয়ে ওঠে।মীর জাফরের কাছে তার প্রথম স্ত্রী শাহ খানমের থেকেও প্রিয় হয়ে ওঠে।পলাশীর যুদ্ধে রবার্ট ক্লাইভ সিরাজউদ্দৌলাকে
পরাজিত করলে মীর বাংলার নবাব হয় এবং মুন্নী বেগম নবাব-স্ত্রী হন।৫ ফেব্রুয়ারি ১৭৬৫ তারিখে মীর জাফর মারা গেলে তিনি বিধবা হন।
মুন্নী বেগমের রবার্ট ক্লাইভের সাথে সুসম্পর্ক ছিলো।রবার্ট ক্লাইভ ৫ লাখ টাকার বিনিময়ে তাকে সাহায্য করার ওয়াদা করেন।টাকা দেয়ার ফলে তার পুত্রদের মসনদে বসা নিশ্চিত হয়।তিনি নবাব পরিবারের সবচেয়ে প্রভাবশালী মহিলা সদস্য হন।তিনি সম্পত্তি ও রাজপ্রাসাদের সবকিছু দেখভাল করতেন।তার পুত্র নাজিম উদ্দিন আলী খান নবাব হলে তার প্রভাব আরো বেড়ে যায়।১৭৬৬ সালে সে মারা গেলে আরেকপুত্র নজাবত আলী খান নবাব হয়।১৭৭০ সালে সেও মারা গেলে বাব্বু বেগমের পুত্র আশরাফ আলী খান নবাব হয়।যার ফলে রাজবাড়িতে তার প্রভাব কমে বাব্বু বেগমের প্রভাব বেড়ে যায়।তারপর তিনি নায়েব নাজিম ও রেজা খানকে দুর্নীতির অভিযোগে সরিয়ে দিতে ব্রিটিশ ইস্ট ইন্ডিয়া কোম্পানিকে সাহায্য করেন।রাণী ভবাণী তাকে পালকি উপহার দেয় যা বহন করতে ত্রিশ জন লোক লাগে।ত্রিশজন চাকরের খরচ দিতে একটি জমিও দেন।
১০ জানুয়ারি ১৮১৩ সালে ৯৩ বছর বয়সে তিনি মৃত্যুবরণ করেন। তার মৃত্যুর জন্য ফোর্ট উইলিয়ামে ইউনিয়ন জ্যাক অর্ধ উত্তোলন এবং ৯০ বার তোপধ্বনি করা হয়।তাকে তার স্বামী মীর জাফরের পাশে পারিবারিক কবরস্থানে কবর দেয়া হয়।
সুইজারল্যান্ড জাতীয় অনূর্ধ্ব-১৭ ফুটবল দল

সুইজারল্যান্ড জাতীয় অনূর্ধ্ব-১৭ ফুটবল দল হল অনূর্ধ্ব-১৭ পর্যায়ে ফুটবলে সুইজারল্যান্ডের প্রতিনিধিত্বকারী দল। সুইজারল্যান্ডের ফুটবলের নিয়ন্ত্রণকারী সংস্থা সুইস ফুটবল অ্যাসোসিয়েশন এই দলের নিয়ন্ত্রণ করে। এই দলের প্রধান কোচ হাইনৎস মোসার। সুইজারল্যান্ড অনূর্ধ্ব-১৭ একবারের ফিফা অনূর্ধ্ব-১৭ বিশ্বকাপ বিজয়ী এবং একবারের উয়েফা ইউরোপীয় অনূর্ধ্ব-১৭ চ্যাম্পিয়নশিপ বিজয়ী।
"সোনালি রঙ সুইজারল্যান্ডের জয় নির্দেশ করে"
পুরুষগণ (ভাস্কর্য)

পুরুষদের () আর্মেনিয়ার রাজধানী ইয়েরেভানে একটি সর্বসাধারণের জন্য ভাস্কর্য। আর্মেনীয় ভাস্কর ডাবিত মিনাসিহান দ্বারা ২০০৭ সালে নির্মিত, এটি একই নামের এডমন্ড কেওসানহানের ১৯৭২ সালের চলচ্চিত্রকে স্মরণ করে এবং এর মধ্যে চারটি মূর্তি রয়েছে, যারা চলচ্চিত্রের নক্ষত্র, যেমন অভিনেতা, মেহের মেক্টচিহান, আভিতিক গেভোরকহান, আরমেন আইভাজহান এবং আজাত শেন্টসদের চিত্রিত করে।
সৌদি আরব জাতীয় অনূর্ধ্ব-১৭ ফুটবল দল

সৌদি আরব জাতীয় অনূর্ধ্ব-১৭ ফুটবল দল হল অনূর্ধ্ব-১৭ পর্যায়ে ফুটবলে সৌদি আরবের প্রতিনিধিত্বকারী দল। সৌদি আরবের ফুটবলের নিয়ন্ত্রণকারী সংস্থা সৌদি আরবীয় ফুটবল ফেডারেশন এই দলের নিয়ন্ত্রণ করে। এই দলের প্রধান কোচ স্টিভ কুপার। সৌদি আরব অনূর্ধ্ব-১৭ একবারের ফিফা অনূর্ধ্ব-১৭ বিশ্বকাপ বিজয়ী এবং দুইবারের এএফসি অনূর্ধ্ব-১৬ চ্যাম্পিয়নশিপ বিজয়ী।
"সোনালি রঙ ইংল্যান্ডে জয় নির্দেশ করে"
ফ্রঁসোয়া মিতেরঁ

ফ্রঁসোয়া মোরিস আদ্রিয়াঁ মারি মিতেরঁ (; ; ২৬ অক্টোবর ১৯১৬ – ৮ জানুয়ারি ১৯৯৬) ১৯৮১ থেকে ১৯৯৫ সাল পর্যন্ত ফ্রান্সের রাষ্ট্রপতি ছিলেন। তিনি ফ্রান্সের পার্তি সোসিয়ালিস্ত তথা সমাজতান্ত্রিক দলের নেতা ছিলেন। তিনি ১৯৮১ সালে ফরাসি পঞ্চম প্রজাতন্ত্রের ইতিহাসে প্রথম বামপন্থী রাষ্ট্রপতি হিসেবে দায়িত্ব গ্রহণ করেন। এরপর ৭ বছরের মেয়াদ পূর্ণ করার পর ১৯৮৮ সালের নির্বাচনে পুনরায় ৭ বছরের জন্য নির্বাচিত হন।
মিতেরঁ ফ্রান্সে মৃত্যুদণ্ড বিলুপ্ত ঘোষণা করেন, সাপ্তাহিক কর্মসপ্তাহের সর্বোচ্চ দৈর্ঘ্য ৩৯ কর্মঘণ্টায় নামিয়ে আনেন এবং বেতার ও টেলিভিশনে সরকারি নিয়ন্ত্রণ হ্রাস করেন। জার্মান চ্যান্সেলর হেলমুট কোলের সাথে মাস্ট্রিখট চুক্তি সম্পাদন করে ইউরোপীয় একীভবনকে অগ্রসর করেন। তার সময়ে ফ্রান্সে সংস্কৃতি খাতে ব্যাপক বিনিয়োগ হয়। তার আমলে ফ্রান্সের একটি নতুন বিশালাকার জাতীয় গ্রন্থাগার নির্মাণ করা হয়। ১৯৯১ সালে মিতেরঁ প্রথম ও একমাত্র ফরাসি রাষ্ট্রপতি হিসেবে একজন মহিলা প্রধানমন্ত্রীকে (এদিত ক্রেসোঁ) নিয়োগ দান করেন।
মিতেরঁ ১৯৯৬ সালে প্যারিসে প্রস্থিত গ্রন্থির কর্কটরোগের (প্রোস্টেট ক্যানসার) কারণে মৃত্যুবরণ করেন।
নওয়াজিশ মুহম্মদ খান

নওয়াজিশ মুহম্মদ খান ছিলেন মুঘল আমলের জাহাঙ্গীরনগরের পঞ্চম নায়েব নাজিম। তিনি মুহম্মদ রাজা নামেও পরিচিত ছিলেন।
তিনি তার বাবা হাজি আহমেদ ও চাচা আলীবর্দি খানের সাথে মুঘল সাম্রাজ্যের বাংলা সুবাহয়(বাংলা প্রদেশ) আসেন।তিনি ওড়িশার নায়েব নাজিম সুজাউদ্দিন খানের অধীনে কাজ করা শুরু করেন।সুজাউদ্দিন খান নবাব হলে তিনি মুর্শিদাবাদ শুল্ক বিভাগ তত্ত্বাবধায়কের দায়িত্বে কাজ করেন।তিনি আলীবর্দি খানের বড় মেয়ে মেহেরুন্নেসাকে (ঘসেটি বেগম) বিয়ে করেন।আলীবর্দি খান নবাব হলে তিনি খাস-সম্পত্তির দেওয়ান ও ঢাকার নায়েব নাজিম হিসেবে নিযুক্ত হন। তিনি হোসেন কুলী খানকে তার প্রতিনিধি নিযুক্ত করেন।অসুস্থতার কারণে তার স্ত্রী ও হোসেন কুলী খানই তার শাসনকার্য চালাতো। তাকে "শাহমত জঙ্গ" উপাধি দেওয়া হয়। তিনি নিঃসন্তান ছিলেন। তাই সিরাজউদ্দৌলার ভাই ইকরামউদ্দৌলাকে পালকপুত্র হিসেবে দত্তক নেন। কিন্তু সেও বসন্ত রোগে মারা যায়। ১৭৫৫ সালে তিনি মারা যান।
১৭৫১ সালে, তিনি মুর্শিদাবাদের মতিঝিল এলাকায় "ফুরকানিয়্যাহ দারুল উলুম মাদরাসা" প্রতিষ্ঠা করেন, যার তত্ত্বাবধান তিনি নিজে করতেন। এই মাদরাসায় ইসলামি শিক্ষা, আরবি, ফার্সি এবং বাংলা শেখানো হতো। মাদরাসা ও তাঁর প্রাসাদের মাঝখানে তিনি একটি জামি মসজিদ নির্মাণ করেন।
নওয়াজিশ মুহাম্মদ খান তাঁর চাচা আলীবর্দি খান-এর জ্যেষ্ঠ কন্যা ঘসেটি বেগমকে বিয়ে করেন। তাঁদের দাম্পত্য জীবনে সন্তান হয়নি, তাই তাঁরা ইকরামুদ্দৌলাকে দত্তক নেন, যিনি নওয়াজিশের ভাই জৈনউদ্দিন আহমদ খান এবং ঘসেটির বোন আমিনা বেগম-এর ছেলে ছিলেন। ইতিহাসবিদ সৈয়দ মুর্তজা আলীর মতে, নওয়াজিশ মুহাম্মদ খান জয়ন্তিয়া রাজ্যের রাজকুমারী ভৈরব কাওয়ারিকে বিয়ে করেছিলেন, যিনি বর গোসাঁই দ্বিতীয়র বোন ছিলেন এবং তাঁদের সন্তান ছিলেন ফতেহ খান।
আলীবর্দির নির্দেশে, নওয়াজিশ জিনাত-উন-নিসা (নফিসা বেগম)-কে মায়ের মর্যাদা দিয়ে দত্তক নেন, যাঁর ছেলে ছিলেন প্রয়াত নবাব সারফরাজ খান। তিনি ঘরোয়া ব্যাপারে পূর্ণ কর্তৃত্ব ভোগ করতেন, এমনকি ঘসেটি বেগম-এর চেয়েও বেশি। যদিও তিনি কখনো নওয়াজিশের সামনে পর্দা ছাড়া উপস্থিত হতেন না।
অসুস্থতার কারণে, রাজ্য পরিচালনার দায়িত্ব ঘসেটি বেগম এবং তাঁর ডেপুটি হাতে নেন। তাঁদের দত্তক সন্তান ইকরামুদ্দৌলার গুটি বসন্তে মৃত্যু নওয়াজিশ এবং ঘসেটি—উভয়ের ওপর গভীর প্রভাব ফেলে। শোকাকুল নওয়াজিশ ১৭৫৫ সালে মারা যান। তাঁকে মতিঝিল এলাকায় তাঁর তৈরি মসজিদের সামনে সমাহিত করা হয়, দত্তক পুত্র ইকরামুদ্দৌলা এবং সেনাপতি শমসের আলি খানর পাশেই।
আমরীশ পুরী টেলিভিশন ধারাবাহিক ভারত এক খোঁজ-এ নওয়াজিশ মুহাম্মদ খানের ভূমিকায় অভিনয় করেন।
ওয়েব্যাক মেশিন

ওয়েব্যাক মেশিন  হল ওয়ার্ল্ড ওয়াইড ওয়েব এবং অন্যান্য ইন্টারনেট তথ্যের একটি ডিজিটাল আর্কাইভ। এটি ২০০১ সালে সান ফ্রান্সিসকো, ক্যালিফোর্নিয়া, মার্কিন যুক্তরাষ্ট্র ভিত্তিক একটি অলাভজনক প্রতিষ্ঠান এর ইন্টারনেট আর্কাইভ কর্তৃক চালু হয়।
ইন্টারনেট আর্কাইভ ২০০১ সালের অক্টোবরে ওয়েব্যাক মেশিন চালু করে।  এটি ব্রুস গিলিয়েট ও ব্রেওস্টার কেলি কর্তৃক প্রতিষ্ঠিত হয় এবং আলেক্সা ইন্টারনেট উপাদান দ্বারা নিয়ন্ত্রিত হয়। 
২০০৯ সাল পর্যন্ত, ওয়েব্যাক মেশিনে প্রায় তিন পেটাবাইট তথ্য সংরক্ষিত হয়েছে এবং প্রতিটি মাসে যা প্রায় ১০০ টেরাবাইট হারে বৃদ্ধি পাচ্ছে। ২০০৩ সালে এ বৃদ্ধির হার ছিল মাসে ১২ টেরাবাইট। এসব তথ্য ক্যাপরিকর্ন টেকনোলজি কর্তৃক তৈরিরকৃত পেটাবক্স র‌্যাক সিস্টেমে সংরক্ষিত রাখা হয়।
সিন্থিয়া বেন্ডলিন

সিন্থিয়া বেন্ডলিন মানব পাচারের বিরুদ্ধে একজন কর্মী। ২০০৮ সালের হিসাব অনুযায়ী তিনি আর্জেন্টিনা, ব্রাজিল ও প্যারাগুয়ে সীমান্তে ইন্টারন্যাশনাল অর্ডার ফর মাইগ্রেশনের পাল্টা-পাচারের তথ্য প্রচারণার ব্যবস্থাপক ছিলেন। তিনি আর্জেন্টিনা, ব্রাজিল এবং প্যারাগুয়েতে মানব পাচার মোকাবেলা করার বিষয়ে সেমিনারের নেতৃত্ব দিয়েছেন। মানব পাচারের বিরুদ্ধে তার কাজের কারণে বেন্ডলিন এবং তার পরিবারকে হুমকির মুখোমুখি হতে হয়েছে, এবং তাকে সরে আসতে বাধ্য করা হয়েছে।
বেন্ডলিন ২০০৮ সালে ইন্টারন্যাশনাল উইমেন অব কারেজ অ্যাওয়ার্ড পুরস্কার পান। পুরস্কারের সময় তিনি বলেন, "এই [পুরস্কার] আমাদের জন্য নয়; এটা সবার জন্য যারা যুদ্ধ করছি। " তিনি ২০১৩ সালে সোরোপটিমিস্ট ইন্টারন্যাশনাল মিলেনিয়াম থেকে রুবি প্রাইজ পুরস্কার পান।
আইমান উমারোভা

আইমান উমারোভা (জন্ম জেমবাইল প্রদেশের, কাজাখস্তান) একজন কাজাখ মানবাধিকার আইনজীবী। ২০১৮ সালে তিনি ইন্টারন্যাশনাল উইমেন অব কারেজ অ্যাওয়ার্ড পুরস্কারটি পান।
তিনি একটি প্রতিরক্ষা আইনজীবী এবং আলমাতি রিজিওনাল বার এসোসিয়েশনের সদস্য।
তিনি রাষ্ট্রপতি প্রার্থী ভ্লাদিমির কোজলভকে প্রতিনিধিত্ব করেন।
তিনি চরমপন্থী গোষ্ঠীর সাথে যুক্ত নারীদের পুনর্বাসনের জন্য কাজ করেন।
২০১৭ সালে নিজের কাজ সম্পর্কে তিনি বলেন -
উইলিয়াম পাওয়েল

উইলিয়াম হোরাশিও পাওয়েল (; ২৯ জুলাই ১৮৯২ - ৫ মার্চ ১৯৮৪) ছিলেন একজন মার্কিন অভিনেতা। তিনি মেট্রো-গোল্ডউইন-মেয়ারের প্রধান তারকা ছিলেন এবং মির্না লয়ের সাথে জুটি বেঁধে ১৪টি চলচ্চিত্রে অভিনয় করেন। তন্মধ্যে রয়েছে ড্যাশিয়েল হ্যামেটের সৃষ্ট নিক ও নোরা চার্লস চরিত্র অবলম্বনে "থিন ম্যান" চলচ্চিত্র ধারাবাহিক। পাওয়েল "দ্য থিন ম্যান" (১৯৩৪), "মাই ম্যান গডফ্রি" (১৯৩৬) ও "লাইফ উইথ ফাদার" (১৯৪৭) চলচ্চিত্রের জন্য তিনবার শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
পাওয়েল ১৮৯২ সালের ২৯শে জুলাই পেন্সিল্‌ভেনিয়া অঙ্গরাজ্যের পিট্‌সবার্গে জন্মগ্রহণ করেন। তার পিতা হোরাশিও ওয়ারেন পাওয়েল এবং মাতা নেটি ম্যানিলা (জন্মনাম: ব্র্যাডি)। তিনি তার পিতামাতার একমাত্র সন্তান।
মুডস কনডম

মুডস কনডম হচ্ছে ভারতের অন্যতম একটি জনপ্রিয় কনডম ব্র্যান্ড। ১৯৬৮ সালের মাঝখান দিকে যাত্রা শুরু হওয়া এই মুডস কনডম ছিলো নিরোধ কনডমের পরে চালু হওয়া দ্বিতীয় ভারতীয় কনডম। বিশ্বের প্রায় ৩০টি দেশে মুডস কনডম পাওয়া যায়, আফ্রিকা মহাদেশ সহ সংযুক্ত আরব আমিরাত এবং দক্ষিণ আমেরিকার দেশে এই কনডম বিক্রি হয়।
ভারত সরকারের "ছোটো পরিবার, সুখী পরিবার" ক্যাম্পেইনের পর ১৯৬৬ সালে স্বাস্থ্য ও পরিবার কল্যাণ মন্ত্রণালয় প্রাকৃতিক রাবার সমৃদ্ধ প্রদেশ কেরালাতে এইচএলএল লাইফকেয়ার লিমিটেড (এইচএলএল - হিন্দুস্তান ল্যাটেক্স লিমিটেড) নামের একটি কারখানা খোলে।
এইচএলএল এটার প্রথম প্ল্যান্ট পিরুরকাড়াতে খুলেছিলো, এরপর ১৯৮৫তে বেলগাউমতে তৃতীয় এবং চতুর্থ প্ল্যান্ট খোলা হয়। দুই বছর পর এইচএলএল "মুডস" নামটা বিকশিত করে। মুডস কনডমের প্রথম বিজ্ঞাপন ছিলো "মুডস প্লিজ" নামে, এবং এটা সফল ছিলো মানুষের দৃষ্টি আকর্ষণ করতে। ২০০৪ সালে মধ্যপ্রাচ্য তে মুডস রপ্তানী করা শুরু হয়। ২০০৭ সালের নভেম্বর মাসে মুডস এর পিরুরকাড়াতে আরো একটি বড়ো কারখানা খোলা হয়।
২০০৯ সালের মার্চে তিরুবনন্তপুরমতে "মুডসপ্ল্যানেট" নামে কনডমটির খুচরা বিক্রি হওয়ার জন্য একটি বড় দোকান খোলা হয়। কনডমটির অনেকগুলো বিজ্ঞাপন বের করা হয়েছে, অনেক বিজ্ঞাপন ক্যাম্পেইনগুলোর মধ্যে "মাই ম্যান" ক্যাম্পেইন ভালোই জনপ্রিয় ছিলো। কনডমটির লোগোর ডাবল ও (O) এর সংযুক্তি দ্বারা নারীপুরুষের যৌনবন্ধনের প্রতি ইঙ্গিত করা হয়েছে।
রেমন্ড ম্যাসি

রেমন্ড হ্যার্ট ম্যাসি (; ৩০ আগস্ট ১৮৯৬ - ২৯ জুলাই ১৯৮৩) ছিলেন একজন কানাডীয়-মার্কিন অভিনেতা, পরিচালক ও প্রযোজক। তিনি তার মঞ্চে প্রশিক্ষণপ্রাপ্ত কণ্ঠের জন্য পরিচিত ছিলেন। "অ্যাব লিংকন ইন ইলিনয়" (১৯৪০) চলচ্চিত্রে নাম ভূমিকায় অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অপর একটি বিখ্যাত চরিত্র হল এনবিসি টেলিভিশনের ধারাবাহিক "ডক্টর কিলডেয়ার" (১৯৬১-১৯৬৬)-এ ডক্টর গিলস্পি।
ম্যাসি ১৮৯৬ সালের ৩০শে আগস্ট অন্টারিও অঙ্গরাজ্যের টরন্টো শহরে জন্মগ্রহণ করেন। তার মাতা অ্যানা (প্রদত্ত নাম: ভিনসেন্ট) মার্কিন ছিলেন। তার পিতা চেস্টার ড্যানিয়েল ম্যাসি ছিলেন ম্যাসি-হ্যারিস ট্রাক্টর কোম্পানির মালিক এবং হার্ট ম্যাসির পুত্র ও ড্যানিয়েল ম্যাসির দৌহিত্র। ম্যাসি পরিবার ১৮১২ সালের যুদ্ধের কয়েক বছর পূর্বে নিউ ইংল্যান্ড থেকে কানাডা আসে, এবং তাদের পূর্বপুরুষেরা ইংল্যান্ড হতে ১৬৩০-এর দশকে ম্যাসাচুসেটস উপনিবেশে আসে।
ম্যাসি অল্প কিছুদিন আপার কানাডার উচ্চ মাধ্যমিক স্কুলে পড়াশোনা করেন এবং পরে অন্টারিওর অকভিলের অ্যাপলবাই কলেজে ভর্তি হন। তিনি টরন্টো বিশ্ববিদ্যালয়ে কয়েকটি কোর্স করেন এবং সেখানে তিনি কাপা আলফা সোসাইটির সক্রিয় সদস্য ছিলেন।
মেহগনি

মেহগনি একটি বৃক্ষ জাতীয় উদ্ভিদ বিশেষ। মেহগনি বাংলাদেশের নিজস্ব গাছ না হলেও আর্থিক লাভের কারণে বর্তমানে ব্যাপকভাবে এ গাছের চারা রোপণ করা হয়ে থাকে। ফলে বাংলাদেশের আনাচে-কানাচে এ গাছের আধিক্য লক্ষ্য করা যায়। পোকামাকড় দমন করতে মেহগনি গাছের বীজ থেকে তৈরি তেল বিশেষ উপযোগী।এর বৈজ্ঞানিক নাম 𝘚𝘸𝘪𝘦𝘵𝘦𝘯𝘪𝘢 𝘮𝘢𝘤𝘳𝘰𝘰𝘱𝘩𝘺𝘭𝘭𝘢
আসবাবপত্র তৈরীতে এর কাঠ ব্যবহৃত হয়।
তবে ভিনদেশী এ গাছের উপকারী দিকের পাশাপাশি অপকারী দিকও রয়েছে। মেহগনি গাছের পাতার ক্ষতিকারক রস মাটিকে অনুর্বর করে তোলে, কোনো কীটপতঙ্গ বাঁচতে পারে না। এ গাছের ফল কোন পশু-পাখি ভক্ষণ করে না এবং কোন পাখি গাছটিতে বাসা বাঁধে না। এ গাছের পাতা পানিকে মারাত্নকভাবে দূষিত করে। ফলে চাষের মাছ সেখানে তেষ্টাতে পারে না। এ গাছ হাঁস-মুরগি ও পাখিদের ক্ষতিকর নিউ ক্যাসেল রোগের জন্য দায়ী।
সাবিত্রীবাই ফুলে

সাবিত্রীবাই জ্যোতিরাও ফুলে  (৩ জানুয়ারি ১৮৩১- ১০ মার্চ ১৮৯৭) একজন ভারতীয় সমাজ সংস্কারক, শিক্ষক ও কবি। তিনি ও তার স্বামী একত্রে ব্রিটিশ শাসন কালে নারী অধিকার নিয়ে কাজ করেছেন। ১৮৪৮ সালে তিনি পুনে শহরে প্রথম মেয়েদের জন্য বিদ্যালয় ভিদে ওয়াদা স্থাপন করেন।
 তিনি তৎকালীন সমাজে প্রচলিত গোত্র ও লিঙ্গভেদে প্রচলিত বৈষম্য দূরীকরণে নিয়োজিত ছিলেন এবং মহারাষ্ট্রের সমাজ সংস্কারের গুরুত্বপূর্ণ ভূমিকা রেখেছেন। 
সাবিত্রীবাই ফুলে ১৮৩১ সালে বোম্বে প্রেসিডেন্সির নাইগাঁওতে এক কৃষক পরিবারে জন্মগ্রহণ করেন। ১৮৪০ বয়সে ৯ বছর বয়সে ১২ বছর বয়েসী জ্যোতিরাও ফুলের সাথে তার বিবাহ হয়। সাবিত্রীবাই ও জ্যোতিরাও দম্পতির সন্তানসন্ততি ছিলো না , তবে তারা এক ব্রাহ্মণ বিধবার পুত্র যশভান্ত রাওকে দত্তক নেন।
জ্যোতিরাও ফুলে ১৮৪৮ সালে মেয়েদের জন্য বিদ্যালয় স্থাপন করলে সাবিত্রীবাই সেই বিদ্যালয়ের প্রথম শিক্ষিকা ছিলেন। এই দম্পতি এক সাথে বিভিন্ন গোত্রের শিশুদের বিদ্যাদানে নিয়োজিত হন এবং সর্বমোট ১৮টি বিদ্যালয় স্থাপন করেন। পাশাপাশি এই দম্পতি একটি কেয়ার সেন্টার খুলেন। এখানে ধর্ষিতা নারীদের ও তাদের সন্তানদের সাহায্য করা হত।
সাবিত্রীবাই ও তার পুত্র যশোবন্ত  ১৮৯৭সালে নালাসোপারাতে মহামারি রূপ নেওয়া বিউবনিক প্লেগে আক্রান্ত রোগীদের সেবার জন্য একটি চিকিৎসালয় খুলেন। এখানেই রোগীদের সেবা করার সময় তিনি প্লেগে আক্রান্ত হয়ে ১৮৯৭ সালের ১০ মার্চ মৃত্যুবরণ করেন। 
সমাজের বৈষম্যের বিরুদ্ধে সাবিত্রীবাই একাধিক কবিতা রচনা করেছেন। তার দুইটি কাব্যগ্রন্থ কাব্য ফুলে (১৮৫৪) এবং বভন কাশি সুবোধ রত্ন‌কর (১৮৯২)) সালে প্রকাশিত হয়। 
পুনে সিটি কর্পোরেশন সাবিত্রীবাই ফুলের সম্মানে ১৯৮৩ সালে একটি স্মারক স্থাপন করেন। 
টীকা
ফেরিদি রুশিটি

ফেরিদি রুশিটি একজন কসোভান মানবিক অধিকার কর্মী এবং কসোভো সেন্টার ফর রিহ্যাবিলিটেশন অব টর্চার ভিকটিমসের(কেআরসিটি) পরিচালক। ফেরিদি রুশিটি ইন্টারন্যাশনাল উইমেন অব কারেজ অ্যাওয়ার্ড পুরস্কার লাভ করেন।
ফেরিদি রুশিটি ইউনিভার্সিটি অব মেডিসিন,তিরানা থেকে ১৯৯৭ সালে স্নাতক ডিগ্রী করেন।
১৯৯৮ থেকে ১৯৯৯ সাল যুদ্ধের ফলে, কসোভো থেকে ৪৫ জন স্বাস্থ্যকর্মীর একটি দল নিয়ে তিনি সংগঠন করেন, নতুনদের প্রত্যাবর্তন এবং অত্যাচারে শিকারদের জন্য।
যুদ্ধের শিকার গ্রস্ত হিসেবে ক্ষতিগ্রস্তদের জন্য ক্ষতিপুরন ব্যবস্থা নেয়া হয় প্রায় এক দশকেরও বেশি সময় পর। ২০১৮ সালের ফেব্রুয়ারি মাস থেকে তারা কার্যক্রম শুরু করে। উত্তরজীবীরা $ ২৮০ ডলার (প্রায় ২২৮ ইউরো) মাসিক ক্ষতিপূরণ হিসেবে পেতে পারবে।
সিলেট ধর্মপ্রদেশ

সিলেট ধর্মপ্রদেশ () হচ্ছে বাংলাদেশে অবস্থিত একটি ধর্মপ্রদেশ, যা সিলেট, সুনামগঞ্জ, হবিগঞ্জ, ও মৌলভীবাজার জেলা নিয়ে গঠিত। এটি ঢাকার পুরোহিত অঞ্চলের মধ্যে পড়েছে।
সিলেট ধর্মপ্রদেশ ৩০শে সেপ্টেম্বর, ২০১১ সালে প্রতিষ্ঠা লাভ করে। পোপ ষোড়শ বেনেডিক্টের এক ঘোষণার মাধ্যমে ২০১১ সালের ৮ই জুলাই এলাকাটি এই মর্যাদা অর্জন করে। নবগঠিত এই এলাকার আয়তন ১২,৫৯৫ বর্গ কিমি যা সিলেটের চারটি জেলাকে অন্তর্ভুক্ত করেছে। এর মোট জনসংখ্যা ১ কোটি, যার মধ্যে ১৭,০০০ ক্যাথোলিক বিশ্বাসী রয়েছে।
পশ্চিম কেপ

পশ্চিম কেপ প্রদেশ বা ওয়েস্টার্ন কেপ (আফ্রিকান: ওয়েস-ক্যাপ; জোসা: ইথশোনা-কোলোনি) দক্ষিণ আফ্রিকার একটি প্রদেশ, যা দেশের দক্ষিণ-পশ্চিম উপকূলে অবস্থিত। এটি মোট ১,২৯,৪৪৯ বর্গ কিলোমিটার (৪৯,৯৮১ বর্গ কিলোমিটার) এলাকা নিয়ে দেশের নয়টি প্রদেশের মধ্যে চতুর্থ বৃহত্তম প্রদেশ এবং ২০১৮ সালের হিসাবে আনুমানিক ৬.৬ মিলিয়ন জনসংখ্যা সহ এটি দেশের তৃতীয় বৃহত্ত জনসংখ্যা বিশিষ্ট প্রদেশ। [3] এই প্রদেশ বা রাজ্যের বাসিন্দাদের প্রায় দুই তৃতীয়াংশ কেপ টাউন শহরের মহানগরী এলাকায় বাস করে, যা প্রাদেশিক রাজধানী শহর। পূর্ব কেপ প্রদেশের অংশ থেকে ১৯৯৪ সালে পশ্চিম কেপ প্রদেশ বা ওয়েস্টার্ন কেপ তৈরি করা হয়েছিল।
২০০৮ সালে পশ্চিম কেপের মোট জিডিপি ছিল আর২৬৮বিএন, যার ফলে রাজ্যটি দেশটির মোট জিডিপির ১৪% যোগান দেয় এবং প্রদেশটি দেশের মধ্যে জিডিপিতে দ্বিতীয় বৃহত্তম অবদানকারী। এটি দেশের দ্রুততম ক্রমবর্ধমান অর্থনীতির একটি, ২০০৮ সালে ৪% বৃদ্ধি পেয়েছে এবং ২০১১ সালে এটি ৩.২% হতে পারে বলে আশা করা যায়। প্রদেশটির বেকারত্বের হার ২০%, যেখানে ২০০৯ সালে দেশটির জাতীয় গড় দাঁড়ায় ২৩%, যা দেশটির বেকারত্বের হার তুলনায় প্রদেশটির বেকারত্বের হার কম। যদিও এখনও পর্যন্ত আন্তর্জাতিক মানগুলি দ্বারা অত্যন্ত উচ্চ এবং অসম। ২০০৩ সালে দক্ষিণ আফ্রিকার গড় মানব উন্নয়ন সূচক ০.৬৬৭৫ এর তুলনায় পশ্চিম কেপের মানব উন্নয়ন সূচক ০.৭৭০৮, যা দেশের মধ্যে সর্বোচ্চ।
পারনহান মিউজিকাল কমেডি থিয়েটার

হাকব পারনহান স্টেট মিউজিকাল কমেডি থিয়েটার, আর্মেনিয়া ইয়েরেভেন এর অন্যতম থিয়েটারগুলির মধ্যে একটি, ১৯৪১ সালে প্রতিষ্ঠিত। এটা প্রজাতন্ত্র চত্বর এর কাছাকাছি কেনট্রন জেলার ভাজেন সারজহান স্ট্রিটে অবস্থিত। এটি পশ্চিম আর্মেনিয়ান প্রখ্যাত ব্যঙ্গ- রচয়িতা হ্যাগপ বারোনিহান (পূর্ব আর্মেনীয় ভাষায় হাকব পারনহান উচ্চারিত) এর নামকরণে করা হয়।
২২ শে জুন, ১৯৪২ সালে, থিয়েটারটি খোলা হয়েছিল। প্রথম শৈল্পিক পরিচালক ছিলেন শারা তালহান। অনেক সুপরিচিত ব্যক্তি থিয়েটারে কাজ করতেন, যেমন, আর্টেমী আইভাজহান, বর্ধন আজমিহান, মিকেল আর্চিহান, কর্প খচভানকান, স্যাৎলানা গ্রিগোরিহান, আরমান এলবাকহান, ইয়র্ভান্ড গাজঞ্চিহান এবং অন্যান্যরা।
হাকব পারনহান স্টেট মিউজিকাল কমেডি থিয়েটার, আর্মেনিয়া, জর্জিয়া, ইরান, ইংল্যান্ড, যুক্তরাষ্ট্র এ আন্তর্জাতিক থিয়েটার উত্সবে অংশগ্রহণ করেছিল।
২০০৯ সালের, ফেব্রুয়ারি তে, আর্মেনিয়ার আর্ট্যাজাদ -২০০৯ উৎসবের সেরা উপস্থাপনা পুরস্কার পান ইয়র্ভান্ড গাজঞ্চিহান, তিনি ১৯৯৩ সাল থেকে থিয়েটারের শৈল্পিক পরিচালক।
জেরোম রবিন্স

জেরোম রবিন্স (; ১১ অক্টোবর ১৯১৮ - ২৯ জুলাই ১৯৯৮) ছিলেন একজন মার্কিন পরিচালক, নৃত্যশিল্পী, নৃত্য পরিচালক ও মঞ্চ প্রযোজক। তিনি ব্রডওয়ে মঞ্চে এবং চলচ্চিত্র ও টেলিভিশনে ধ্রুপদী বেলে নৃত্য বিষয়ক কাজ করেছেন। তিনি বিংশ শতাব্দীর অন্যতম জনপ্রিয় ও কল্পনাধর্মী নৃত্য পরিচালক ছিলেন। মঞ্চে তার উল্লেখযোগ্য কাজগুলো হল "অন দ্য টাউন", "পিটার প্যান", "হাই বাটন শুজ", "দ্য কিং অ্যান্ড আই", "দ্য পাজামা গেম", "বেলস আর রিংগিং", "ওয়েস্ট সাইড স্টোরি", "জিপসি" ও "ফিডলার অন দ্য রুফ"। রবিন্স পাঁচটি টনি পুরস্কার এবং দুটি একাডেমি পুরস্কার অর্জন করেছেন। ১৯৬১ সালে "ওয়েস্ট সাইড স্টোরি" চলচ্চিত্রের জন্য রবার্ট ওয়াইজের সাথে যৌথভাবে শ্রেষ্ঠ পরিচালনার জন্য একাডেমি পুরস্কার অর্জন করেন এবং একাডেমি সম্মানসূচক পুরস্কার অর্জন করেন।
রবিন্স ১৯১৮ সালের ১১ই অক্টোবর নিউ ইয়র্ক সিটির ম্যানহাটনের লোয়ার ইস্ট সাইডের জিউইশ মেটার্নিটি হাসপাতালে জন্মগ্রহণ করেন। তার জন্মনাম জেরোম উইলসন রাবিনউইৎজ। তার পিতা হ্যারি রাবিনউইৎজ ও মাতা লিয়া (রিপস)।
১৯৩৭ সালে রবিন্স ক্যাম্প ট্যামিমেন্টে নৃত্যশিল্পী হিসেবে প্রথম পরিবেশনা করেন। তিনি "গ্রেট লেডি" ও "কিপ অফ দ্য গ্রাস" ব্রডওয়ে শোতে নৃত্য পরিবেশন শুরু করেন। দুটি নৃত্যনাট্যের নৃত্য পরিচালনা করেন জর্জ বালানশিন। তিনি ট্যামিমেন্ট রিভিউয়ের জন্যও নৃত্য সৃষ্টি শুরু করেন, যার কিছু ছিল হাস্যরসাত্মক, এবং কিছু নাট্যধর্মী, বিদ্যমান প্রাসঙ্গিক বিষয় সম্বন্ধীয় ও বিতর্কিত। এরকম একটি নৃত্য ছিল "স্ট্রেঞ্জ ফ্রুট", যা তিনি পরবর্তীতে নিউ ইয়র্ক সিটির ৯২ স্ট্রিট ওয়াইয়েও পরিবেশন করেন।
১৯৬১ সালে রবিন্স রবার্ট ওয়াইজের সাথে যৌথভাবে "ওয়েস্ট সাইড স্টোরি" চলচ্চিত্র পরিচালনা করেন। এটি ছিল তার পরিচালিত প্রথম চলচ্চিত্র। মূল চিত্রগ্রহণ শেষ হলে তাকে এই ছবির নির্মাণ থেকে বাদ দেওয়া হয়। যাই হোক, ছবিটি ১০টি বিভাগে একাডেমি পুরস্কার অর্জন করে। রবিন্স পরিচালনার জন্য একটি পুরস্কার ও চলচ্চিত্রে নৃত্য পরিচালনার শিল্পে অসামান্য অবদানের জন্য একটি বিশেষ পুরস্কার লাভ করেন।
মোহাম্মদ হাছান ইমাম খাঁন

মোহাম্মদ হাছান ইমাম খান সোহেল হাজারী টাংগাইল জেলার কালিহাতি উপজেলায় জন্মগ্রহণকারী বাংলাদেশের বিশিষ্ট রাজনীতিবিদ। তিনি বাংলাদেশের জাতীয় সংসদের নির্বাচনী এলাকা ১৩৩ টাংগাইল-৪ এর সাবেক সংসদ সদস্য।
তিনি গোপালদিঘী উচ্চ বিদ্যালয় ছাত্রলীগের সাধারণ সম্পাদক নির্বাচিত হন (১৯৮৫), এবং সেখান থেকে ছাত্রলীগের সভাপতি নির্বাচিত হন (১৯৮৬)। এরপর সরকারী এম. এম. আলী কলেজ (কাগমারী কলেজ) ছাত্রলীগের সভাপতি নির্বাচিত হন (১৯৯১), এবং সেখান থেকে স্বাধীনতা পরবর্তী ছাত্রলীগের প্রথম ভি,পি নির্বাচিত হন (১৯৯২)। তিনি এবং তার বড় ভাই সাহেদ হাজারী সন্ত্রাসী দের হামলায় নিহত হন সাহেদ হাজারী (১৯৯৪)। তিনি সরকারী সাদাত বিশ্ববিদ্যালয় কলেজ'র ছাত্র সংসদের ভি,পি নির্বাচিত হন (১৯৯৬)। জেলা ছাত্রলীগের আহ্বায়ক নির্বাচিত হন (১৯৯৮)। এরপর তিনি কেন্দ্রীয় ছাত্রলীগের রাজনীতির সাথে যুক্ত হন (২০০১)। ছাত্রলীগের কেন্দ্রীয় কমিটির সাংগঠনিক সম্পাদক নির্বাচিত হন (২০০২)। বাংলাদেশ আওয়ামী স্বেচ্ছাসেবক লীগের সাংগঠনিক সম্পাদক নির্বাচিত হন (২০০৬), এবং তিনি কালিহাতী উপজেলা চেয়ারম্যান মনোনীত হন (২০০৯)। তিনি তার নিজ এলাকায় শহীদ শাহেদ হাজারী বালিকা উচ্চ বিদ্যালয় ও শহীদ শাহেদ হাজারী মহাবিদ্যালয় স্থাপন করেন।
তিনি ১ জানুয়ারী ১৯৭৩ সালে কালিহাতি উপজেলা'র ছাতিহাটী গ্রামে জন্মগ্রহণ করেন।
সমাজ সেবায় বিশেষ ভূমিকা ও উন্নয়নমূলক কর্মকাণ্ডের জন্য দেশের শ্রেষ্ঠ উপজেলা চেয়ারম্যান হিসেবে মাদার তেরেসা স্বর্ণপদক, মহানগর পার্সোনালিটি এ্যাওয়ার্ড, মহাত্মা গান্ধী শান্তি পদক ও চিত্তরঞ্জন দাশ পদক অর্জণ করেন (২০১৩)।
পোল্যান্ড–বাংলাদেশ সম্পর্ক

বাংলাদেশ-পোল্যান্ড সম্পর্ক বলতে বাংলাদেশ ও পোল্যান্ডের মধ্যে দ্বিপাক্ষিক সম্পর্ককে বোঝায়। ১৯৭১ সালে স্বাধীনতার পর বাংলাদেশকে স্বীকৃতি দেয়া ষষ্ঠ দেশ পোল্যান্ড। ১৯৭২ সালের ১২ই জানুয়ারি দুদেশের মধ্যে কূটনৈতিক সম্পর্ক স্থাপিত হয়। বাংলাদেশের পোলিশ রাষ্ট্রদূত নয়াদিল্লি, ভারত এর অধিবাসী। ওয়ারশে বাংলাদেশের দূতাবাস রয়েছে।
১৯৮৬ সালে, পোল্যান্ডের প্রাক্তন উপ-পররাষ্ট্রমন্ত্রী সরকারী সফরে বাংলাদেশে এসেছিলেন।
বাংলাদেশ বহুদিন যাবত পশ্চিমা ইউরোপ থেকে দুগ্ধজাত দ্রব্য যেমন গুড়াদুধ আমদানি করে।
পাকিস্তান মুসলিম লীগ (এন)

পাকিস্তান মুসলিম লীগ-নওয়াজ ( পিএমএল-এন) পাকিস্তানের একটি ডানপন্থী রক্ষণশীল রাজনৈতিক দল। আসন্ন নির্বাচনের জন্য নাসিরুল মুলক দ্বারা পরিচালিত অন্তর্বতী সরকার নিযুক্তি পর্যন্ত দলটি সম্প্রতি ক্ষমতায় ছিল। ২০১৭ সালে এপেক্স কোর্টের অবজ্ঞায় অযোগ্য হওয়া পর্যন্ত প্রধানমন্ত্রী নওয়াজ শরীফ তিনবার নির্বাচিত হন। সাধারণত এই দলের প্ল্যাটফর্ম রক্ষণশীল, যাতে জড়িত মুক্ত বাজার পুঁজিবাদকে সমর্থন, একটি শক্তিশালী জাতীয় প্রতিরক্ষা গড়নে, সামরিক ক্ষমতা, প্রহরতার বিরোধী। 
মূল মুসলিম লীগের অনেকগুলো চলমান ক্রিয়াকলাপের মধ্যে একটি, দলটির বীজ বপন করা ১৯৮৫ সালের নির্বাচনে যখন প্রধানমন্ত্রী মুহাম্মদ খান জানেজু রাষ্ট্রপতি মুহাম্মদ জিয়া-উল-হকের একনায়কতন্ত্রের সমর্থকদের মধ্যে একটি আলাদা দল সংগঠিত করেন, যা পাকিস্তান মুসলিম লীগ হিসেবে পরিচিত। ১৯৮৮ সালে রাষ্ট্রপতি জিয়ার মৃত্যুর পর ফিদা মুহাম্মদ খানের নেতৃত্বাধীন একটি বৃহৎ দল জানেজু নেতৃত্বাধীন পাকিস্তান মুসলিম লীগ থেকে বিভক্ত হয়ে যায় এবং বিভিন্ন ডানপন্থী ও ইসলামী দল নিয়ে একটি রক্ষণশীল জোট গঠিত হয়, যাকে বলা হয় ইসলামী গণতান্ত্রিক জোট।
১৯৯০ সালে নওয়াজ শরীফ নেতৃত্বাধীন একটি সরকার গঠনের জন্য এই জোট গঠিত হয়। ১৯৯৩ সালে, এই জোটটি ভেঙ্গে যায় এবং দলটি ইহার বর্তমান অবস্থায় অধিকৃত হয়, পাকিস্তান মুসলিম লীগের "নওয়াজ" দলটি "নওয়াজ" হিসেবে ইহার নেতা নিজেই মার্কা দেয় "জানেজা" দলটির বিপরীতে।
যেহেতু জেনারেল জিয়াউল হক কর্তৃক ইহার ভিত্তি, পিএমএল-এন সহ পিপলস পার্টি দুই দল রাজনৈতিক ব্যবস্থার অধীন ছিল। যাহোক, ১৯৯৯ সালের আঘাতের পর দলটি নিজের স্প্লিন্টের দল দ্বারা অভিগ্রস্ত হয়েছিল, মোশাররফ প্রায় এক দশক ধরে পাকিস্তান মুসলিম লীগ (কুয়াদ) সমর্থিত ছিল।
যাহোক, পিএমএল-এন ২০০৮ সালে সাধারণ নির্বাচনে জনপ্রিয়তা পুনঃঅর্জন করে যখন এটি প্রধান বিরোধী দল হিসেবে নির্বাচিত হয়। ২০১৩ সালে এই দলটি ক্ষমতায় ফিরে আসে, নাওয়াজ শরীফ প্রধানমন্ত্রী হিসেবে নজিরবিহীন তৃতীয় মেয়াদে নির্বাচিত হন। পাঞ্জাব প্রদেশ হচ্ছে দলটির শক্তির কেন্দ্র; যেখানে ১৯৮৫ সাল থেকে দলটি ছয় বার প্রাদেশিক সরকার গঠন করে, নাওয়াজের ভাই শেহবাজের অধীনে তিনবার।
পাকিস্তান সৃষ্টি এবং ১৯৪৭ সালে ইংরেজ রাজত্বের প্রস্থানের পর, নিখিল ভারত মুসলিম লীগ (এআইএমএল) মুসলিম লীগে পরিণত হয়, যা তৎকালীন প্রধানমন্ত্রী লিয়াকত আলী খানের নেতৃত্বে ছিল। প্রধানমন্ত্রী আলী খানের হত্যার পর, মুসলিম লীগ নিজেকে পুনরুজ্জীবিত করার জন্য সংগ্রাম করে, অবশেষে বামফ্রন্টের কাছে আইনসভা নির্বাচনে পূর্ব পাকিস্তানের নিয়ন্ত্রণ হারায়।
দলের নির্দেশনা নিয়ে অভ্যন্তরীণ মতবিরোধ, রাজনৈতিক কর্মসূচির অভাব, জনসাধারণের সংস্কারের অনুপ্রেরণা, অপর্যাপ্ত প্রশাসনিক প্রস্তুতি এবং অব্যবস্থাপনা সবই দলকে জনসমক্ষে পতনের দিকে নিয়ে যায়। সমাজতান্ত্রিক দলের সাথে, মুসলিম লীগ রিপাবলিকান পার্টি এবং আওয়ামী লীগের মুখোমুখি হওয়ার সময় তার টিকে থাকার জন্য সংগ্রাম করে।
১৯৫৮ সালে জারি করা সামরিক আইন অবশেষে দেশের সকল রাজনৈতিক দলকে বেআইনি ঘোষণা করে। পিএমএল-এন এর প্রতিষ্ঠা ও ভিত্তি পাকিস্তান মুসলিম লীগের সাথে নিহিত, যা ১৯৬২ সালে বিলুপ্ত মুসলিম লীগ থেকে প্রাপ্ত একটি সমৃদ্ধ রক্ষণশীল কৌশল হিসাবে প্রতিষ্ঠিত হয়েছিল।
মালকোষ

মালকোষ হল ভারতীয় শাস্ত্রীয় সঙ্গীতের বিশিষ্ট একটি রাগ। এটি ভারতীয় শাস্ত্রীয় সঙ্গীতের প্রবীণতম একটি রাগ। এই রাগটিকেই কর্ণাটক ঘরানায় 'হিন্দোলাম' বলা হয়, কিন্তু হিন্দোলাম এবং হিন্দুস্থানি হিন্দোল এক নয়।
'মালকোষ' শব্দটি 'মাল' ও 'কৌশিক' এই দুটি শব্দের সংযোগে সৃষ্টি হয়েছে, অর্থাৎ যিনি সর্পের মতো মালা পরিধান করেন - অর্থাৎ ভগবান শিব। 'মালব-কৌশিক' নামটি শাস্ত্রীয় সঙ্গীতে শোনা গেলেও বর্তমান কালে যে মালকোষ পরিবেশন করা হয় তার সাথে কোনও মিল খুঁজে পাওয়া যায় না। মনে করা হয় ভগবান শিবের ক্রোধ নিবারণের জন্যে এই রাগটি সৃষ্টি করেছিলেন দেবী পার্বতী (ভগবান শিবের স্ত্রী হলেন দেবী পার্বতী), সতীর দেহত্যাগ দেখে যখন শিব রুদ্র মূর্তি ধারণ করেন এবং তাণ্ডব লীলা করেন, তখন তাকে শান্ত করার জন্যে এই রাগ সৃষ্টি করা হয় বলে ধারণা।
মালকোষ রাগটি সংসৃষ্ট করেন প্রধানত শৈবধর্ম পালনকারীরা; শুধু তাই নয় বিভিন্ন পঞ্চ স্বরের রাগ গুলির আধিকার ভুক্ত এই শৈবধর্ম পালনকারীরাই।
ভৈরবী ঠাটের উপরে মালকোষ রাগটি আধারিত। এর স্বর গুলি হল, সা, কোমল গা, শুদ্ধ মা, কোমল ধা, এবং কোমল নি। পাশ্চাত্য শাস্ত্রীয় সঙ্গীতে এই স্বর গুলিকে বলা হয় টনিক, মাইনর থার্ড, পারফ্যাক্ট ফোর্থ, মাইনর সিক্সথ, মাইনর সেভেন্থ। রাগ মালকোষে, রিষভ (রে - দ্বিতীয়) এবং পঞ্চম (পা - পঞ্চম) ব্যবহৃত হয় না। ঔড়ব-ঔড়ব হল এর জাতি (পাঁচ-পাঁচ, যাকে পঞ্চস্বরের রাগ বলা হয়)।
বাদী স্বর হল মধ্যম (মা) এবং সমবাদী স্বর ষডজ (সা)
পাকড়ঃ 'নি সা গা মা গা সা 'নি সা 'ধা 'নি 'ধা 'মা 'ধা 'নি সা
মালকোষ হল একটি গম্ভীর ও মনঃসংযোগ বর্ধনে সাহায্যকারী একটি রাগ, এটি সাধারণত মন্দ্রা-সপ্তকে ও বিলম্বিত লয়ে গাওয়া হয়। এই রাগের ক্ষেত্রে মীড়, গমক আর আন্দোলনের তুলনায় মুরকি ও খটকা কম ব্যবহার করা হয়। কোমল নি হল এই রাগের গ্রহস্বর।
মালকোষের কোমল নি, ভীমপলাশির কোমল নি-র মধ্যে একটি পার্থক্য আছে, যেটি খানিকটা পরিবেশনশৈলীর উপর নির্ভর করে। 
রাগটি সাধনা করার শ্রেষ্ঠ সময় হল নিশীথকাল। রাগটি অভ্যেস করার সময় একটি শান্তিদায়ক প্রভাব ফেলে। 
কিছু সংশ্লিষ্ট রাগগুলি হল, চন্দ্রকোষ, নন্দকোষ, সম্পূর্ণ মালকোষ, পঞ্চম মালকোষ, কৌশিকানাডা, মধুকোষ এবং যোগকোষ। 
নিম্নলিখিত রবীন্দ্রসংগীতগুলি মালকোষ রাগে নিবদ্ধ:
'মন তড়পাত হরি কি দর্শন কো আজ' (চলচ্চিত্র- বাইজু বাওরা, শিল্পী- মহম্মদ রফি), 'আধা হ্যায় চন্দ্রিমা' রাত আঁধি' (চলচ্চিত্র-নবরং, শিল্পী- মহেন্দ্র কাপুর, আশা ভোসলে), 'ছম ছম ঘুঙরু বোলে' (চলচ্চিত্র-কাজল, শিল্পী-আশা ভোসলে), 'আঁখিয়া সঙ্গ আঁখিয়া লাগি আজ' (চলচ্চিত্র-বড়া আদমি) 'বালমা মানে না' (চলচ্চিত্র-অপেরা হউজ) এবং 'রং রালিয়ান কারাত সতান সঙ্গ' (চলচ্চিত্র-বীরবল মাই ব্রাদার), 'গরি তেরা গাঁও বড়া প্যায়ারা' (চলচ্চিত্র-চিতচোর, শিল্পী-কে জে জেসুদাস), 'এক লেড়কী থি' (চলচ্চিত্র-লভ ইউ হামেশা, শিল্পী-কবিতা কৃষ্ণমূর্তি), 'চলো তুমকো লেকার চলে' (চলচ্চিত্র-জিসম, শিল্পী-শ্রেয়া ঘোষাল) ইত্যাদি। দক্ষিণ ভারতে তামিল,তেলুগুতে 'আনারকলি' ছায়াছবিতে 'রাজাশেখরা'-তে। 'গাঁদিবিদি গান্দা'-তে "নীনে নীনে" গানটি, কানাডা-র 'অপথামিত্র' ছায়াছবির "রা রা" ইত্যাদি।
বড়ঞা বিধানসভা কেন্দ্র

বড়ঞা (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। এই কেন্দ্রটি তফসিলি জাতির জন্য সংরক্ষিত। পূর্বে আসনটি খোলা ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৭ নং বড়ঞা (এসসি) বিধানসভা কেন্দ্রটি বড়ঞা ১, পাঁচথুপি, সুন্দরপুর, বড়ঞা ২, খড়জুনা, সবলদহ, বিপ্রশেখর, কুলি, সবলপুর, কুরুননরুন ও সাহোরা গ্রাম পঞ্চায়েতগুলি বড়ঞা সমষ্টি উন্নয়ন ব্লক এবং গাড্ডা, জাজান ও গুনদিরিয়া গ্রাম পঞ্চায়েত গুলি ভরতপুর-১ সমষ্টি উন্নয়ন ব্লক এর অন্তর্গত।
বড়ঞা বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের প্রতিমা রজক তার নিকটতম প্রতিদ্বন্দ্বী আরএসপির বিনয় সরকারকে পরাজিত করেন।
২০০৬ সালের বিধানসভা নির্বাচনে, আরএসপি'র বিশ্বনাথ ব্যানার্জী বারোয়ান বিধানসভা কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের অরিত মজুমদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে আরএসপি'র অমলেন্দ্রলাল রায় কংগ্রেসের তাপস দাশগুপ্তকে পরাজিত করেন। আরএসপি'র দেবব্রত ব্যানার্জী ১৯৯৬ সালে কংগ্রেসের আলী হোসেন মণ্ডলকে এবং ১৯৯১ সালে কংগ্রেসের সুদীপ মোহন ঘোষ মৌলিককে পরাজিত করেন। আরএসপি'র অমলেন্দ্র লাল রায় ১৯৮৭ সালে কংগ্রেসের গদাদর ঘোষকে, ১৯৮২ সালে কংগ্রেসের আলী হোসেন মণ্ডলকে এবং ১৯৭৭ সালে কংগ্রেসের সুনিল মোহন ঘোষ মৌলিককে পরাজিত করেন।
১৯৭২ এবং ১৯৭১ সালে কংগ্রেসের সুনিল মোহন ঘোষ মৌলিক জয়ী হন। ১৯৬৯ এবং ১৯৬৭ সালে আরএসপির অমলেন্দ্রলাল রায় জয়ী হন। ১৯৬২ এবং ১৯৫৭ সালে বড়ঞা কেন্দ্রে আসন ছিল না। ১৯৫১ সালে স্বাধীন ভারতের প্রথম নির্বাচনে বারোয়ান খড়গ্রাম একটি যৌথ আসন ছিল, কংগ্রেসের সত্যেন্দ্র চন্দ্র ঘোষ মৌলিক এবং সুধীর মণ্ডল উভয়ই যৌথআসন থেকে জয়ী হন।
কন্নড় ব্রেইল

কন্নড় ব্রেইল হচ্ছে ভারতী ব্রেইল লিপিসমূহের মধ্যে অন্যতম, যা ভারতীয় অন্যান্য বর্ণমালার মানের জন্যও উপযোগী।
বর্ণমালাসমূহ নিম্নরূপ।
একটি যুক্তবর্ণ, এবং দুটি অবলুপ্ত বর্ণ রয়েছে,
আরও কয়েকটা বর্ণ,
Bharati Braille#Punctuation দেখুন
খাজা হাসান আসকারি

নবাব মেজর খাজা হাসান আসকারি (২১ আগস্ট ১৯২১- ৯ আগস্ট ১৯৮৪) ঢাকার ষষ্ঠ ও শেষ নবাব ছিলেন। তিনি ঢাকার আহসান মঞ্জিলে জন্মগ্রহণ করেন। তিনি নবাব খাজা হাবিবুল্লাহ ও শাহরিয়ার বেগমের বড় সন্তান। ১৯৫৮ সালে বাবার মৃত্যুর পর তিনি নবাব হন।
নবাব হাসান আসকারি ২১ আগস্ট ১৯২১ সালে জন্মগ্রহণ করেন। তিনি মক্তব থেকে তার প্রাথমিক শিক্ষা শেষ করেন। তারপর তিনি মুসলিম উচ্চ বিদ্যালয়ে ভর্তি হন। তার মা মাত্র ১০ বছর বয়সে মারা যায়। তিনি ১৯৪০ সালে আলিগড় স্কুল ও কলেজ থেকে বি.এ. পাস করেন। তিনি সেখানে একটি ক্রিকেট দলের অধিনায়ক ছিলেন। তিনি সেই সময় কায়েদ-ই-আজম পুরস্কার লাভ করেন। তিনি আলিগড় বিশ্ববিদ্যালয় থেকে ১৯৪২ সালে স্নাতক করেন এবং ১৯৪৪ সালে ব্রিটিশ ইন্ডিয়ান আর্মিতে কমিশনড অফিসার হিসেবে যোগদান করেন। তিনি দ্বিতীয় বিশ্বযুদ্ধে বার্মায় জাপান আর্মির সাথে একটি যুদ্ধে আহত হয়ে চাকরি ছেড়ে দেন। দেশবিভাগের পরে ১৯৪৮ সালে তিনি পাকিস্তান সামরিক বাহিনীতে যোগ দেন। ১৯৪৮ সালে তিনি সুরাটের নবাব হাফিজুদ্দিন খানের কন্যা বিলকিস শেহজাদীকে বিয়ে করেন। দম্পতির এক ছেলে ও চার কন্যা আছে।
তিনি ইস্ট বেঙ্গল রেজিমেন্টের অংশ ছিলেন। ১৯৪৯ সালে তাকে নৌশেরা আর্মড কর্পসে স্থানান্তরিত করা হয়। ১৯৫০ সালে তার চাচা খাজা নাজিমুদ্দিন পাকিস্তানের গভর্নর থাকাকালীন তাকে তার দেহরক্ষীর দায়িত্ব দেয়া হয়। ১৯৫১ সালে তাকে পূর্ব পাকিস্তানে পাঠানো হয়। তবে ১৯৫৪ সালে আবার রাওয়ালপিন্ডিতে স্থানান্তর করা হয়।
তার বাবা নবাব খাজা হাবিবুল্লাহ ২১ নভেম্বর ১৯৫৮ সালে মৃত্যুবরণ করলে তিনি নবাব হন। তিনি পূর্ব পাকিস্তানে এসে রিক্রুটিং অফিসার পদে নিযুক্ত হন। হৃদরোগ থাকায় ১৯৬১ সালে মেজর থাকাকালীন তিনি সামরিক বাহিনী থেকে অবসরে যান। ১৯৬২ সালে নির্বাচন করেন এবং জয় লাভ করেন। তিনি প্রাদেশিক মন্ত্রীসভায় সড়ক যোগাযোগ,রেল ও নৌমন্ত্রী হন।
১৯৬৫ যুদ্ধে তিনি ঢাকার চীফ ওয়ার্ডেন নিযুক্ত হন। দেশের সেবার জন্য তাকে "হিলাল-ই-খিদমত" পুরস্কার দেওয়া হয়। তিনি স্বাধীনতা যুদ্ধের আগ পর্যন্ত পূর্ব পাকিস্তান মুসলিম লীগের সভাপতি ছিলেন। তিনি ঢাকা ওয়ান্ডারার্স ক্লাবের সভাপতি, পাকিস্তান ক্রিকেট কন্ট্রোল বোর্ডের নির্বাহি কমিটির সদস্য, পূর্ব পাকিস্তান স্পোর্টস ফেডারেশনের সদস্য, স্যার সলিমুল্লাহ এতিমখানা পরিচালনা কমিটির সভাপতি এবং ধানমন্ডি স্কুলের ব্যবস্থাপনা কমিটির সভাপতি হিসেবে দায়িত্ব পালন করেন।
স্বাধীনতা যুদ্ধে পাকিস্তানের পক্ষ নেয়ার অভিযোগ ওঠে তার বিরুদ্ধে। ১৯৭৫ সালে পর্যন্ত তিনি বাংলাদশেই ছিলেন। ১৯৭৪ সালের শেষদিকে পাকিস্তানের প্রধানমন্ত্রী জুলফিকার আলী ভুট্টু বাংলাদেশ ভ্রমণে আসেন। তিনি তাকে পাকিস্তানে যেতে অনুরোধ করেন। তবে বঙ্গবন্ধু শেখ মুজিবুর রহমান ঢাকার নবাবকে নিজের দেশে নিজের মানুষের কাছে থাকতে বলেন। ১৯৭৫ সালের জানুয়ারিতে তিনি পাকিস্তান চলে যান।
১৯৮৪ সালে তিনি মারা যান। তাকে করাচি সামরিক কবরস্থানে দাফন করা হয়। তার স্ত্রী ১৯৯৫ সালে মারা গেলে তাকেও সেখানে কবর দেওয়া হয়।
মাজিয়া (লিনাক্স ডিস্ট্রিবিউশন)

মাজিয়া () বা মাজিয়া লিনাক্স একটি ফ্রি ও ওপেন সোর্স লিনাক্স ডিস্ট্রিবিউশন। এটি মানদৃভা লিনাক্সের একটি ফোর্ক হিসাবে নির্মিত হয়। গ্রিক ভাষায় () বলতে জাগরণ, চিত্তাকর্ষক বুঝায়।
এই সফটওয়্যার ডিস্ট্রিবিউশনের প্রাথমিক মুক্তি, মাজারিয়া ১, মুক্তি পায় জুন ২০১১ সালে। সর্বশেষ স্টেবল সংস্করণ হলো জুলাই ২০১৭-তে মুক্তি পাওয়া মাজিয়া ৬।
মাজারিয়া ২০১১ সালে মানদৃভা লিনাক্সের একটি ফোর্ক সফটওয়্যার হিসাবে নির্মিত হয়, যার পেছনে ছিলো মানদৃভা এস.এ.-এর কিছু প্রাক্তন কর্মী এবং মানদৃভা সম্প্রদায়ের অন্যান্য কিছু ডেভেলপার, ব্যবহারকারী ও সমর্থক।
সেপ্টেম্বর ২, ২০১০ সালে, এজ আইটি, মানদৃভার একটি সাবসিডিয়ারি প্রতিষ্ঠান, প্যারিসে ট্রাইবুনাল ডি কমার্সের অধীনে লিকুইডেশন প্রক্রিয়ার নিচে আসে; সেপ্টেম্বর ১৭ তে কার্যকর হলে, সমস্ত কর্মীর চাকিরি চলে যায় এবকং সমস্ত সম্পদ সরকারের হস্তগত হয়।
পরেরদিন, সেপ্টেম্বর ১৮, ২০১০ সালে, প্রাক্তন কর্মীদের একাংশ, যারা মানদৃভা লিনাক্স ডিস্ট্রিবিউশিনের উন্নয়নের জন্যে দায়িত্বপ্রাপ্ত ছিলো, তারা এবং সম্প্রদায়ের অনেক সদস্যরা মাজিয়া লিনাক্সের ঘোষণা দিলো। 
মাজিয়া সমস্ত প্রধান ডেস্কটপ পরিবেশ ব্যবহার করতে পারে। মানড্রেক ও মানদ্রিভার মতই, কেডিই মাজিয়াই সবচেয়ে বেশি ব্যবহৃত পরিবেশ। ব্যবহারকারীরা কেডিই ও গ্নোম ৬৪বিট লাইভ সিডি সংস্করণ, ৩২ ও ৬৪ বিট এক্সএফসিই লাইভ ডিভিডি সংস্করণ এবং পূর্ণ ডিভিডি ইন্সটলেশন এডিশন থেকে যেকোন পরিবেশ নির্বাচন করতে পারে।
এটা মাজিয়া কন্ট্রোল সেন্টার ব্যবহার করে। এলএক্সডিই, এলএক্সকিউটি, সিনামন, মেট এবং এনলাইটেনমেন্টও মাজিয়ার জন্যে উপযোগী।
ফাদিয়া নাজিব থাবেত

ফাদিয়া নাজিব থাবেত আমেরিকার একটি ইয়েমেনি স্নাতক ডিগ্রীর ছাত্রী। ২০১৬ সালের পূর্বে তিনি ইয়েমেনের শিশু সুরক্ষার কর্মকর্তা হিসেবে ছয় বছর কাজ করায় তাকে ২০১৭ সালে ইন্টারন্যাশনাল উইমেন অব কারেজ অ্যাওয়ার্ড পুরস্কার প্রদান করা হয়।
ছয় বছর তিনি ইয়েমেনের একটি শিশু সুরক্ষার কর্মকর্তা হিসেবে নিযুক্ত ছিলেন। তিনি মানসিকভাবে আঘাত প্রাপ্ত শিশুদের যত্ন নিচ্ছিলেন। তিনি ছেলেদের নিযুক্ত করা এবং বিচ্ছিন্নতার দিক থেকে প্রতিরোধ করে। তিনি হুথিস ও আল-কায়েদার মত দল এবং তার স্থানীয় শাখার আনসার আল শারিয়ার মত সন্ত্রাসী দলগুলিতে যোগদান থেকে ইয়েমেনের গৃহযুদ্ধে শিশু সৈন্য হওয়া থেকে তাদেরকে প্রতিরোধে সাহায্য করেন। তিনি জাতিসংঘের বিভিন্ন গোষ্ঠীর মানবাধিকার লঙ্ঘনের ক্ষেত্রে প্রমাণ উপস্থাপন করেন।
২০১৭ সালের মার্চ মাসে তিনি সাহসিকতা পুরস্কার প্রাপক একজন আন্তর্জাতিক নারী হয়ে ওঠে।
ঔষধালয়

ঔষধালয় বলতে এমন এক ধরনের খুচরা বিক্রয়ের দোকানকে বোঝায় যেখানে অন্যান্য পণ্যের পাশাপাশি মূলত ব্যবস্থাপত্র অনুযায়ী ওষুধ বিক্রি করা হয়। সাধারণত একটি ঔষধালয়ে একজন ঔষধবিদ বা কম্পাউন্ডার চিকিৎসা ব্যবস্থাপত্র অনুযায়ী ওষুধ দেয়া হচ্ছে কি না তা দেখেন এবং কাউন্টার থেকে ক্রয়যোগ্য ওষুধের সমাহারের উপর ক্রেতাকে উপদেশ দিয়ে থাকেন। ঔষধালয় সাধারণত কোন লোকালয়ের বাণিজ্যিক এলাকাতে থাকে।
ঔষধালয় শৃঙ্খল বা ইংরেজিতে "চেইন ফার্মেসি" হলো একক ও কেন্দ্রীয় তত্ত্বাবধানে অনেকগুলো ঔষধালয়ের ব্যবস্থাপনা যা একক নামে বিভিন্ন স্থানে পরিচালিত হয়ে থাকে। বর্তমানে বাংলাদেশে "চেইন ফার্মেসি"-র প্রবর্তন হচ্ছে। ঔষধালয় শৃঙ্খল খুচরা ঔষধালয়ের মত ঔষধ ও ঔষধীয় সেবাপ্রদানের বড় মাধ্যম।
বাংলাদেশে এরকম ঔষধালয় শৃঙ্খলের উদাহরণ হলো লাজ ফার্মা, কিউ.পি.এস (Quick Prescription Service) ইত্যাদি।
সাইফ হাসান

সাইফ হাসান (জন্ম ৩০ অক্টোবর ১৯৯৮) একজন বাংলাদেশী প্রথম-শ্রেণীর ক্রিকেটার। ডিসেম্বর ২০১৫ তে তাকে ২০১৬ আইসিসি অনূর্ধ্ব-১৯ ক্রিকেট বিশ্বকাপের বাংলাদেশ স্কোয়াডে অন্তর্ভুক্ত করা হয়। তিনি ২০১৬ এশিয়া কাপে বাংলাদেশ জাতীয় অনূর্ধ্ব-১৯ ক্রিকেট দলকে নেতৃত্ব দেন।
জানুয়ারি ২০১৭ তে তিনি ২০১৬-১৭ জাতীয় ক্রিকেট লিগে ঢাকা বিভাগের সাথে সেঞ্চুরি করেন।এটি ছিলো প্রথম শ্রেণী ক্রিকেটে সর্বকনিষ্ঠ কোনো বাংলাদেশী খেলোয়াড়ের শতক। তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপে বাংলাদেশের অধিনায়ক ছিলেন। ডিসেম্বর ২০১৮ তে তাকে ২০১৮ এসিসি ইমার্জিং টীম এশিয়া কাপে বাংলাদেশ দলের অধিনায়ক করা হয়।